
CE EST DE LA NAISSENCE .1. CHEVALIER VAILLANT, 
LE CHEVALIER LE CISNE, QUI DEX PAR AMA TANT. 



OEGNOR, or m'escotés, por Deu et por son non, 
*~-* Par itel convenent Dex vos face pardon, 
Li rois de sainte glore, qui par anontion 
Vint en la sainte dame qui Marie ot a non. 
5 Jou vos wel conmencier une bone chançon, 
L'estorie en fut trovee el mostier S. Fagon, 
Tôt droit en Rainscevals, si com oï avon, 
Par dedans une aumaire u les livres met on ; 
La l'a voit mise uns abes qui molt estoit preudon ; 

10 Cil le prist a Nimaie, si com lisant trueve on. 
Del Chevalier le Cisne dirai la nontion, 
De lui et de son père, Lotaires ot a non, 
Confaitement il vinrent et par quele raison, 
Et de quel terre il furent et de quel région. 

15 Par defors Hungerie, si com lisant trovon, 

Marcissoit uns roiames qui ert et grans et Ions, 
Si le tenoit uns rois qui molt par fu preudon : 
Roi Phelipe l'apelent tôt cil de son roion. 
Feme ot sage et cortoise et de bêle façon ; 

20 Et saciés par verte, si n'en dote nus hom, 
Ke de bone semence bon fruit en atent on. 
Li rois jut a sa feme par bone entention 
Et engenra .i. fil qui molt par fu preudon ; 
Tant le porta la dame que Damedeu fu bon, 

25 Et quant vint li termines de naistre l'enfançon, 
Plus bêle créature ne vit onques nus hon. 
Al mostier le portèrent par bone entention, 
Illuec le batizâ uns evesques Simon, 
Ens el non de baptesme Lotaires ot a non. 

30 L'enfes crut et amende plus c'autres enfançon ; 
Ce fu drois, qu'il estoit de bone estration. 



2 NAISSANCE DU CHEVALIER AU CYGNE. 

OEGNOR, or m'escoutés, por Deu le raemant, 

^ Si vos dirai cançon bien faite et avenant, 

Ce est de la naissence .i. chevalier vaillant, 
35 Le Chevalier le Cisne, qui Dex par ama tant 

K'il fu a son service maint jor a son vivant. 

De lui et de son père, de son aiol avant, 

Vos dironmes l'estorie, saciés a esciant. 

Phelipes ot a non, qui molt par fu vaillant ; 
40 Ses flux ot non Lotaires, qui molt fu avenant. 

L'enfes crut et amende, et molt par fu saçant : 

Molt par fu bels et sages ; quant avoit .xii. ans 

D'eskiés sot et de tables et d'autres estrumans ; 

Bien savoit cevalcier avoec les bohordans. 
45 Molt en fu liés li pères, c'est drois, de ses enfans. 

Maladie le prist : quant ce vint a son tans 

Ke morir li convint, ce fu damages grans ; 

Le roi ensevelirent si home et si serjant, 

Enterrés fu le jor, si ot dolor molt grant. 
50 Grant duel i démenèrent sa feme et si parant, 

Molt furent deceii de segnor bel et gant ; 

Mais encor raront boin, se Deu vient a talant. 

Quant li deus fu remés de cel enterremant, 

Lotaires a parlé a sen consellement ; 
55 Asseurer se fait de trestote sa gent, 

Et de tos les barons a pris le sairement 

Ki son père servoient a son conmandement ; 

Sauve l'onor sa mère, que de rien n'i mesprent. 

Li vallés duit sa terre, si se fist hautement 
60 Coroner, a ses homes faire asseiirement. 

Tôt çou que ses père ot tint il entirement, 

Aine n'en laissa avoir plain pié estrange gent, 

Se il ne lor dona molt amiablement. 

Bien sot tenir sa terre et amer france gent ; 
65 Ses amis fait de cels qui furent si parent, 

Frans homes a assis garder son tenement ; 

Onques sers n'aproisma a son consellement, 

N'ainc ne fist a franc home nul deseritement, 

A veve ne a orfene ne a petit enfant. 

62 plain pie avoir — 64 tiere tenir si fist droit iugement — 65 fist — 66 
N 7 assis— 68 Naine nama losengier félon ne souduiant — 69 wanting. 



NAISSANCE DU CHEVALIER AU CYGNE. 3 

70 TVyTOLT tint en pais sa terre, c'ainc ni ot enconbrier, 
N'ainques n'ala a marce o son voisin plaidier ; 
Si voisin le sentoient et orgellos et fier, 
Molt tint en pais sa terre, molt l'orent li sien chier. 
A un jor prist ses ciens s'ala el bois chacier, 
75 Chevaliers maine o lui qui ierent si maisnier, 

Et en haute forest fait il ses rois chachier ; i c 

Après les rois s'en vont li chien et li bernier 
Et al renc d'autre part ierent li liemier. 
Tant ont aie cerkant for voie et for sentier 
80 K'il ont levé .i. cerf si grant comme aversier ; 
.XIIII. brances ot en son son cervelier ; 
Il le chacent a force par abai de lévrier. 
De chiens i ot .ii. muetes, nel porent detrier ; 
Ne pueent tant haper ne mordre ne pincier 
85 Ne li arcier tant traire as ars de cor manier 
Ne tôt li veneor de lor espius lanchier, 
K'il onques le peuscent verser ne trebucier. 
As rois en est venus, outre saut de legier ; 
Ne crient mais veneor, fors est de lor dangier. 
90 Fuit s'ent si lonc qu'il n'ot mais nul cien abaier : 
Qui caut ? quant perdus est n'i a nul recovrier. 
Rois Lotaires seoit sor .i. ceval corsier, 
Ki le cerf porsivoit, en sa main .i. espier. 
Tant le porsiut a force que vint a l'anuitier ; 
95 Tos se fu oubliés por la bisse chacier 
Ne ne sot u il fu ne ne sot repairier, 
Ne maison ne voit nule u il puist herbergier. 
El bois se met ariere desos .i. fou plenier, 
La prist herbergerie quant il dut anuitier. 
100 Le frain oste au ceval, laist li paistre l'erbier, 
Et il le paist molt bien, car il en ot mestier ; 
Ne dormi aine Lotaires, ains se prist a vellier. 
Son espiel et son cor et s'espee d'acier, 
Tôt a mis dalés lui, car il en ot mestier 
105 Por leu et por ferain u por autre aversier, 

Ke il le truise prest por lui com hom aidier. 
70 A grant oais tint sa tiere aine — 71 a voissin en marce por plaid 'r 
—72 Car si uoissin le sieruêt — 73 En pais tenoit — 76 fait crois cariier — 
77 le 9roi vont . . . biesier— 79 ..V fort voie et for— 81 som le— 82 abai 
par hucier — 84 Nel porent ... ne poindre ne — 88 9rois est venus si 
saut sus — 90 que not kien abaiier — 92 Rois orians — 93 puïg — 95 N Tost 
A 'f — 96 Ne savoit ... ne sen sot — 100 laille pestre ê lierb'r — 101 il i 
p.— 102 dormi pas li rois— 104 car sil en amest'r — 105 Q' il le true 
praist Nse il en a mestier. 

A SSÉS pensa li rois com hom qui seus estoit ; 

■**• Son ceval garde près qui volentiers paisoit, 

S'espee et son espiel u il molt se fioit. 
1 10 Li nuis passa issi desci que le jor voit, 

Adont ne li caut plus en quel pais il soit ; 

Met la selle et son frain si cevalce a esploit, 

Retorner quide ariere, venir a son destroit. 

Trespasse bos et landes, ne troeve qui l'anoit ; 
115 II n'ot cien ne abai, bore ne castel ne voit. 

La caure leva grans qui forment l'agrevoit ; 

Devers .i. mont s'en va dont il très bien verroit 

.X. liues tôt entor, se sor le mont pooit ; 

Ses cevals lase molt, car travelliés estoit. 
120 II estoit miedis et la caure anuioit 

Et lui et son ceval ; li rois nient n'en pooit. i d 

Au pié de la montaigne uns bels caisnes seoit, 

Grans estoit et foillus et grant ombre faisoit ; 

Bien peiissent .lx. chevalier sans destroit 
1 25 Seoir desous en l'ombre faire lor esbanoit, 

Et si ot un praiel ki tostans florisoit ; 

Il voit et l'arbre et l'ombre, l'ore soëf ventoit. 

Cil descent del ceval qui repos desiroit, 

Le frain oste et la selle au ceval qui suoit • 
130 Et li cevals se witre, car sa nature estoit, 

Dont saut sus et paist l'erbe qui soëf li flairoit 

Rois Lotaires s'en va a la fontaine droit 

Qui devers Oriant son sorgon enveoit. 

T A fontaine estoit bêle et clere et delitouse ; 
135 "*■"* Al fons avoit gravele qui n'ert pas anuiouse, 

Onques Tigris n'en ot nule tant presciouse. 

Cil fluns Tigris coroit sor terre gravillouse, 

La gravele estoit d'or sel quierent gens wisose ; 

Mais iceste fontaine si est tant graciouse, 

140 II n'a gravele al fons ne soit molt vertuouse ; 

110 Lanuit passa issi tant que il le ior voit — m caut puis — 112 Mist 
son frain 7 sa siele — 114 bos 7 haies ne trueue ki le uoit — 116 H greuoit 
— 117 Droit u's le — 118 .X. liues enuirô se sus môter pooit — 119 ki t. — 
120 Ja . . . caure môtoit — 121 wanting—wi, biel onbre — 124 Bien i 
peussent sir. — 125 7 iestre desous lonbre . . . estauoir — 127 li uës souef 
— 131 ki ml't souef— 133 Ki droit viers . . . êuoioit — 134 Li — 136 N 
Onques tagus . . . A nule si — 137 tagus— 138 en iert dor . . . gent ou- 
souse — 139 N si est tant grauillouse A par est si grasiouse — 140 N 
tant u. 

Diamans et metistes qui force ont mervellouse, 

Topaces, electories, qui tant est gentius cose — 

Toutes sont teles pieres qui celé aige ot enclose : 

N'i a nule entaillie ne nule imaginouse. 
145 Por çou furent la mises, que nus qui boire en ouse, 

Ja tant n'ert travelliés que sa cars ne repose ; 

De giste ne de fièvre n'ert ja acoisonouse. 

S'est hom qui eue ait la maie erite couse, 

S'en front let de celé aiguë qui est tant bone couse, 
150 Sempres sera garis, ja n'ert tant angoissouse. 

A s'en vait rois Lotaires qui'st de bon escient, 
Al riu levé ses mains et son vis ensement ; 

Grant mestier en avoit car tôt l'avoit sullent. 

Adont lava sa bouce qui de halle li fent, 
155 Et despoilla sa cote et vint sor l'erbe al vent ; 

La s'est couciés a terre sor l'erbe verdoiant, 

Et son cor et s'espee et son espiel devant. 

La s'endort si com hom qui le laste avoit grant : 

La nuit qui passée ert n'avoit dormi niant 
160 Ez vos une pucele cortoise et avenant, 

De la grande montaigne vint illuec descendant. 

Ne sai que sa biauté vos alaisse contant ; 

Bêle estoit et bien faite et de parage grant, 

Et son manoir avoit ens el mont la devant, 
165 Et puceles laiens por faire son conmant ; 

Es cavernes del mont la ot abitement. 2 a 

Venue en est aval el pre esbanoiant ; 

Voit le roi la gésir s'esgarde son sanblant, 

Si a coisi l'espee et le cor d'olifant 
170 Et l'espiel qui bons ert, noëlés a argant: 

Bien li sanble qu'il fust del parage vaillant. 

Souavet marce l'erbe, ne va mie noisant ; 

Voit le rai del soleil sor le vis descendant, 

Poise li que li halles li va son vis ardant 

175 (Neporquant hom halle, jel tieng a avenant). 

141 Nne A meture [?] — A/ter 141 A inserts : Rubins 7 esmeraudes 7 
iaspes kist goutose — 143 Trestout st' gentil pieres ki cel aige a en- 
closët — 144 nesune entalle — 147 o cuisenosse — 148 Ne ia naura n9 hom 
sa car si de goutosse — 149 Sil uient a la fontaine ki si est gloriosse — 
150 ne soit garie ... si a — 151 va oriens — 153 le cors auoit suslent — 154 
del harle — 155 despoulle s. c. 7 v. sous larbre — 156 sous — 158 ki laste 
— 161 la haute — 166 mont auoit — 169 Voit le ceval corsu — 171 kil ert — 
173 sour sô. 

Sa mance qu'il avoit a s'espaulle pendant 
Li estent sor le vis por le soleil raiant, 
Puis se retrait ariere vers le ruisel corant : 
Ne vaut pas quivriier le chevalier vaillant ; 

180 Tant atent qu'a dormi, puis li vint de devant. 
T OTAIRES s'esperi si rejeta la mance : 
■*-"' " Dex," dist il, " rois del ciel, donés moi hui quaance, 
Longement ai esté en cest bos en esrance ; 
Encor sui jo assez, ce me sanble, en balance." 

185 Saine soi de la crois u il a grant fiance 
Et puis reclainme Deu u il a sa créance ; 
Regarde la pucele, n'avoit si bêle en France. 
" Pucele, si com Dex vos fist a sa sanblance, 
Si garde il vo cors et vo grant honerance ; 

190 Ce vos vient de grant cuer et de grant sapiance 
Que vos m'avés ci faite et aise et aombrance." 
" Sire," dist la pucele, " bien sanblés de vaillance, 
Mais ço wel jo savoir, par quele mesprisance 
Entrastes en mon bos ; ene fu çou enfance ? 

195 J'en porrai, se jo woel, molt tost avoir venjance ; 
Mi centisme arai tost a escu et a lance, 
Se je trovoie en vos ranprosne ne beubance. 
Ma terre est bien gardée si a grant porveance ; 
Jo ai homes assez qui sont de grant vaillance." 

200 Lotaires li respont par grant humeliance : 
" Dame, com il aroit en vos plus d'onerance 
Et valor et bonté, et tant plus de soufrance 
Troverai jo en vos, jo i ai grant fiance. 
1er porsivi .i. cerf tote jor par enfance, 

205 Grant et fort et ramu de .xiiii.ime brance ; 
Jel sivi jusc'al vespre si que par anuiance 
Ne m'en seuc retorner, ains fui en grant balance, 
Ke ors, leu u lion nen presiscent venjance 
De moi et de ma beste ; ce fust grant destorbance. 

210 Tote nuit fui el bois, l'espiel tinc par le mance; 

176 pendandant — 177 sour sô — 178 Puis si se traist — 179 uiolt p. 
cuuriier — 180 cait dormit puis si li uiët — 181 puis si senti la — 182 caâce 
— 184 coumest uis en balances — 185 u toute est sesperance. — 189 Sire 
gart i. v. c. 7 uous doinst ounourâce — 190 de hautece 7 — 195 puis bien 
. . . auoir ml't tost — 196 esc9 7 a lances — 197 reproce ne — 198 N A 
terre A garnie — 199 ê ma poisance — 201 Dame si 9 il a — 202 ualor 7 
noblaice — 203 vous 7 iou i ai f. — 204 Jou . . . toute ior — 206 iuske al 
gués par près que for uoiace — 207 soc — 209 u de . . . grans mesestâce, 

Et mes cevals paisoit herbe et faille en la brance. 2 b 

Quant Dex dona le jor et je vi l'aube blance, 

Si restreins mon ceval si fui mains en dotance ; 

Montai por cevalcier, aler a connissance. 
215 Ne sai quel part je sui, ne ne quier pas beubance; 

Metés moi al chemin, pucele de vaillance, 

Si porterai de vos bone novele en France." 
" TAAMOISIALS, al respondre vos tieng auques a sage, 

^^ Moi sanble que ne dites ne orguel ne oltrage ; 
220 Et nonporquant, amis, només moi vo parage. 

Li miens père fu rois et de grant vasselage, 

.IX. cités m'a laisie quites en iretage ; 

De .1. castels ai jo le segnorage, 

Et quanqu'il i apent vient tôt a mon servage, 
225 Et voiier et majeur tôt rendent treûage." 

Li danzels li respont qui fu de bon corage : 

" Damoisele, je sui d'un molt lontain manage. 

En cest bois ving chacier, si me tome a folage 

Quant ersoir me perdirent mi home en cest boscage." 
230 " Amis," dist la pucele, " bien sanble a vo corage 

Que vos estes frans hom et de vaillant linage. 

Avés encore prise feme par mariage 

U amie esgardee d'aucun roial parage, 

Que vos welliés avoir a oissor vostre eage, 
235 Dont vos aies enfans noris par segnorage ? " 

" Naje, voir, damoisele, onques n'en oc corage : 

Jo nen eue onques feme, n'entendi a tel rage. 

En ciens et en oisiaus ai eu mon usage ; 

Et quant mestiers me fu si refis vaselage, 
240 Et s'ai gardé ma terre c'on ne m'en fist damage. 

"DUIS qu'avons conmencié ci de feme a parler, 
Se vos n'aviés ami, vaurieme nos amer : 

Por vo valor qui'st grans vos vaurai honorer 

Et tenir loiaument a moillier et a per, 

245 Et de toute ma terre ferai dame clamer ; 

211 ierbe fuelle — 212 uic — A/ter 214 A inserts : Mais encor sui entres 
en grenor foruoiâce — 215 part aler tant ai de maiskeâce — 219 dites des- 
roi ne nul — 225 7 iugeur 7 maiour — 226-28 wanting in A, ivhich inscris : 
Ases ai signorie pucielle france 7 sage — 229 Mais Ciersoir — 231 soiies 
— 235 Dont eussies A inserts : Ki tenist ap's \9 urë grant iretage — 236 
ni ai pas mô usage — 237 Neuc encore onques — 238 .V ai use rao eage — 
240 Si ai — 242 naues ami uoriesme — 243 quest — 244 oisor — 245 faire. 

Et les enfans qu'avrons vaurai bien ireter." 

Et respont li pucele : " Bien le voel creanter, 

Çou que vos avés dit ne fait a refuser ; 

Mais or vos plaise .i. poi de mes dis escoter : 
250 Se me prendés a feme, por voir vos puis conter, 

Vostre linages ert espandus outre mer 

Et jusqu'en Orient le verra on rauner." 

" C'est çou," ce dist li rois, " que tant puis désirer." 

" Escoute encore, rois, si m'oras d'el parler : 
255 En la première nuit après notre espouser, 

Que vauras vraiement a ma car déliter, 2 e 

Jo te di par verte loiaument sans fauser 

Que tu de .vii. enfans me feras encarger : 

Li .vi. en ierent malle, et pucele a vis cler 
260 Iert li sietismes enfes, çou ne puet trespasser. 

Lasse ! moi, j'en morrai de ces enfans porter. 

Et quel talens me prent que jo m'en doie aler 

La u il m'estavra de tele mort pener, 

Mais que teux destinée doit parmi moi passer ? 
265 Et m'estuet travellier et tel mort endurer 

Por le linage acoistre qui ira outre mer, 

Et qui la se fera segnor et roi clamer. 

Encor te vaurai jo autre cose conter: 

Cascuns de ces enfans aura cisne d'or cler 
270 El col d'une caaine que bien porra mostrer ; 

A tôt ço naistront il, jel vos di sans doter. 

Conmandés les enfans par grant cure a garder ; 

Quel part que vos soies, u en terre u en mer 

U en pais u en guerre, vos en estuet pener." 
275 /^\R se teut la pucele quant ot dit son talent. 

^-^ Rois Lotaires oï m oit bien tôt son convent, 

Mais mervelle li sanble de cel anoncement, 

Comment tôt ço poroit venir entièrement. 

Il esgarde celi qui tôt son cuer esprent, 

280 Promet li et otroie a amer loialment ; 

248 ne uel iou de ueer — 249 plaist — 251 Nostres 1. e. estendus— 252 
régner — 253 Cest cosse dist 1. r. que ie ml't puis amer — 255 souper [?] 
— 256 uoras gire a moi — 257 loiaumët par urete — 258 enfanter — 259 
erent fil 7 p. au — 260 t'stornr — 261-264 wanting—iëb acroistre — 268 
uerai — 269 cais e. a. signe — 270 col .i. caine ki — 271 naisteront ie uous 
d. s. fauser — 274 a grant cure g. — A/ter 274 A inserfs : 7 se uous cou 
ne faites a duel ueres torner — 275 ki ot — 276 Li rois oriiens lot oi ml't 
boinemët — 227 tel — 228 c'rtainemet — 280 N Permet A o. samor 7 1. 

Le menra avoec lui en sa terre a sa gent, 

Après l'espousera com rois segnerilment. 

De l'esrer s'aparellent tost et isnelement. 

La pucele Elioxe apela .i. sergent, 
285 Samonie, sa pucele, qui'st de bon escient : 

" Jo woel a vos parler, ça venés erranment." 

Celé ist de la montaigne tost et isnelement : 

" Je sui ci, damoisele, dites vostre talent." 

" Samonie, enselés moi de rice afeutrement 
290 Ma blance mule isnele, et met le frain d'argent ; 

Le poitral qui est d'or et fais molt ricement 

Li laciés a la sele qui est d'ivoire blanc ; 

Gardés que soit ferrée et deriere et devant, 

Et soient tôt li fer u d'or fin u d'argent, 
295 Mes escrins, mes forgiés, por porter ensement ; 

Et metés i des reubes .vii. paire ensement, 

Et mes aornemens que vos tenés sovent ; 

Si faites .i. soumier del palefroi ferrent. 

Vos meïsme en prendés tôt a vostre talent." 
300 Samonie, la pucele, ot molt bien et entent 

Tôt le voloir sa dame et son conmandement ; 2* 1 

Revint a la montaigne, fist aparellement 

Molt rice a oes sa dame, a son oes ensement. 

Prent .i. frain el trésor ovré d'or et d'argent, 
305 Li poitrals est d'or fin alumés d'or luisent, 

La siele est si vaillans que .iiij. Venissent 

Ne l'esligascent mie de quanqu'il ont vaillant. 

Li arçon et les alves sont d'un os d'olifant ; 

La soussiele en estoit d'un paile escarimant, 
310 Dusqu'a la terre en vont quatre langes bâtant 

Ele prent .ij. escrins, met ens son garniment, 

Dras de soie a vestir en grant cointoiement, 

282 lespousse (-1) — 283 laler saparaut face hastiuemêt — A/ter 283 
A inserts : Car pour mot st' mi home ce dist li rois dolêt — 284 Elyous- 
se — 285 Samaine — After 285 A inserts : Samaine cauenes ne demores 
noient — 287 .s.' nul delaiemët — 288 9inât— 289 Samaine afeutres — 290 
Ma boune blance mulle metes le— 291 Li poitraus i soit mis as cloquetis 
pendant — 292 siele diuore resplendant — 294 Li fier en soient dor h clau 
soient dargent — 295 Mais e. aportes afaities ensement — 296 de reubes 
.vii. paires seulement — 299 V9 mimes prendes .i. t. — 302 Revient a. 1. 
m. fait laparaillemët — 303 auec sa— 304 trésor a pieres ki resprent — 
306 estoit si rice que .ihi.isme piersàt — 307 Pas ne lesgeroient de — 309 
iVsorsiele — 310 en ot — 311 ses escrins m. e. ses garnîmes — 312 g. cort 
ricemêt. 

Une rice coroie a pieres qui resplent, 

.XII. pieres i a, cascune ki resprent, 
315 C'Adans avoit collies en .i. ruisel corant 

En paradis u Dex Pavoit fait ja manant. 

Afices et aniaus, ce n'oblia noient : 

Boistes a ongemens qui sont souëf flairant, 

Linaloés assés et ciers atornement ; 
320 Tôt ço mist es escrins et carga sor ferrent 

A l'ajue qu'ele ot d'un vertuos sergent ; 

Ele ot ausi meïsmes .i. ceval avenant. 

Quant ot aparellié, vint a sa dame errant. 

T 10XE fist monter li rois par cortoisie, 
325 Et il cevalce en coste a senestre partie ; 

Lioxe a aregné, par le resne le guie, 

Et Samonie cevalce avoec por conpaignie ; 

Les le bos cevalcierent par une praerie, 

Por adrecier lor voie dont li rois ne set mie. 
330 Tant ont aie le sente les le voie en hermie 

Ke li rois voit les tors de sa grant manandie, 

S'en i avoit ne mais c'une liue et demie. 

Or a tant cevalcié, près est d'une hucie, 

Met le cor a sa bouce dont douce estoit l'oie ; 
335 Si a soné le cor que tote est •estormie 

La cités et la tors, si saut sus la maisnie. 

" Oés la mon segnor," cascuns d'els tos s'escrie, 

" Montés, alons encontre si li faisons joie." 

Si font il com il dient, poignant a une hie, 
340 Saluent lor segnor et il les en merchie. 

Sa mère vient encontre et il si l'a baisie, 

Et tôt li chevalier a molt grant conpaignie. 

Rois Lotaires lor dist : " Segnor, ne faites mie 

Joie ne feste a moi, mais a ma doce amie. 

345 Jo l'aine tant que çou est et ma cose et ma vie, 

Jo l'aine sor tote rien, nel vos cèlerai mie." 3 a 

Adont fu la pucele hautement recoillie, 

De tos les chevaliers jentement conjoïe. 

Des palefrois descendent, vont en la tor antie ; 
350 Sonent gigles viieles et font grant mélodie. 

Rois Lotaires sor tos les enforce et aïe, 

Bien tient .c. chevaliers avoec lui de maisnie. 

Il mande dus et princes qu'a lui par conpaignie 

Viegnent tôt a sa cort et si verront s'amie 
355 Qu'il vaudra prendre a feme, ne demoera mie. 
* A mère voit l'afaire et l'aparellement, 
Bien demostre en son fait tôt son proposement ; 

Des noces s'aparelle et en mostre sanblant. 

D'une part l'en a trait si li dist son talent : 
360 " Bels fiux, que penses tu ? nel fai sifaitement ; 

Tu ne prenderas feme ensi soudainement : 

Jo te querai oisor tôt al los de no gent. 

Ci près maint Anotars qui a grant tenement, 

Rois est de grant puissance s'a maint rice parent ; 
365 Et Michaël le duc et Rodain l'amirent : 

Andoi sont si cosin germain, mien escient ; 

Icil a une fille, damoisele vaillent, 

Jel te ferai avoir ; maintien toi sagement." 

" Que dites vos, ma dame ? tôt çou n'i a noient ; 
370 Jo nel lairoie mie por plain .i. val d'argent 

Ke n'espeuse Elioxe, la pucele al cors gent ; 

Por que Dex le me done, jo nel refus noient. 

Jo sui rices assez, car j'ai grant tenement ; 

Jo ne crien mes voisins por guerre qu'il movent ; 
375 II n'ont parenté nule qui me viegne a talent. 

Ceste est et bêle et sage et de bon escient ; 

Jo l'aim, jel voel avoir, jo l'avrai loialment." 

" Bels fils," ço dist le mère, " tu ne prises nient 

Çou que jo te di ci de mon consellement." 

380 Quant assez ont parlé, a tant se départent. 

Lotaires aparelle ses noces festeument ; 

Il mande les fievés de tôt son tenement 

K'il soient a ses noces devant li en présent, 

Et mande .i. arcevesque qu'il tenoit a parent : 
385 Gerars avoit a non. Cil i vient gentement 

A .c. cevalceeurs ; molt m aine bêle gent. 

A cort vient al perron, del palefroi descent ; 

Vient al roi sel salue, li rois salus li rent. 

Main a main s'entretienent et vont el pavement 
390 Seoir sor une coûte d'un vermel bougèrent ; 

La li dist son afaire, ne li cela nient. 3 b 

L'arcevesques li loe, puis qu'il en a talent 

De feme avoir o lui, sel prenge loialment. 

Et li rois li respont : " Par Deu omnipotent, 
395 De lonc l'ai amenée si li ai en covent 

Loiauté de tenir par non d'espousement." 
A feste est plenteïve et grans et segnoris ; 
La assanblent li prince de partot le païs, 

Si vienent a la feste le roi qui'st lor amis ; 
400 Molt ot gent el palais qui fu de marbre bis. 

La sont li jogleor, cantent lais, notent dis, 

La lor donent li prince cotes et mantels gris ; 

Ki set dire u canter bonement est oïs. 

En la place as vallés et as escus vautis 
405 Desregnent l'uns vers l'autre lor valor et lor pris, 

Hurtent, luitent as bras ; s'uns en ciet s'a haus cris, 

Si ne puet eschaper sans molt grant hueïs. 

D'autre part sont li ors et li cien, .viii. u .x., 

Ki la refont grant joie et grant pesteleïs ; 
410 D'autre part sont li singe qui lor font les faus ris. 

Tout issi a la feste s'est cascuns entremis 

Des plus bels gius a faire qui lor furent apris. 

El demain quant li jors fu auques esclarcis 

Et rois Lotaires est et parés et vestis 

415 Et li grans pules est en la sale acoisis, 

L'arcevesques s'en va au mostier S. Felis 

Et s'est segnerilment a l'autel revestis. 

Li rois i est venus, bien a .lx. et dis 

De chevaliers, haus homes, princes, dus et marcis, 
420 Ki tôt ierent vaillant, si les tient a amis. 

La pucele adestra li princes Anseïs, 

Et uns dus qui ot non Antelmes li Petis. 

Au mostier le menèrent devant saint crucefis ; 

La font lor orisons, puis si sainent lor vis. 
425 L'arcevesques demande, qu'il estoient la quis. 

Rois Lotaires respont : " Bels sire, ciers amis, 

Je woel que me donés Elioxe al cler vis 

Et si le m'espousés tôt al vostre devis ; 

Voiant vos li donrai, en non Deu douëlis, 
430 La tierce part del règne dont jo sui poëstis." 

Et respont l'arcevesques : " Tôt ço est bien assis." 

Dont a prise Elioxe par les dois c'ot vautis, 

Si le dona Lotaire, et li S. Esperis 

Lor doinst joie et honor a lor vie tosdis. 
435 Après prent .i. anel qui estoit d'or masis, 

Si li a mis el doit in nomine patris 3 e 

Et el non del S. Fil et del S. Esperis. 

Puis a chanté la messe, et il fu bien oïs : 

Cil jors fu solenels partot et festeïs. 
440 Après messe conmence feste et bohordeïs : 

On lieve les quintaines la u on fiert tosdis, 

Et jogleor i cantent et lais et sons et dis. 

Les viandes i sont en tos lius plenteïs ; 

Li rois done mervelles, siglatons et samis, 
445 Escarlates et vers, peliçons vair et gris ; 

N'i remaint a doner palefrois ne roncis : 

Nés d'or, coupes d'argent, c'est poi, ce li est vis. 

Il done fiés et terres a ses mellors amis, 

N'i a nul qui li ruist qui en voist escondis. 
450 O IET jors dura la feste qui bien fu conmencie, 

*^ Mais a l'uitisme jor fu auques départie ; 

En lor Iiu s'en rêva li grans cevalerie. 

Rois Lotaires remaint ensanble sa maisnie, 

.LX. chevaliers de molt grant segnorie. 
455 Dont vint a Elioxe, sa douce ciere amie : 

" Bêle suer," dist li rois, " la feste est départie 

Des sorvegnans qui vinrent, qui nos ont fait joie. 

Or conmence la nostre, Dex nos soit en aïe ; 

Desore mais ensanble déliterons no vie." 
460 II se coucent ensanble quant nuis fu enserie, 

L'une cars conut l'autre, Nature nés oublie ; 

L'uns rent l'autre son droit et font lor cortoisie, 

Qu'amors a estoré entre ami et amie ; 

Quant ont lor volenté et lor joie aconplie, 
465 Si n'est mais damoisele, ains est dame joïe 

Elioxe la bêle, qui Dex doins segnorie. 

Andoi gisent en bras, ele s'est endormie ; 

Dont a songié .i. songe dont molt est esmarie. 

Qu'elle gisoit coverte d'un espials de Rousie 
470 En .i. lit bien ovré a ouevre triforie. 

Li lis estoit covers de roses en partie, 

Des le moitié aval tos li lis enrougie, 

L'autre moitiés amont est de lis enflorie. 

Es roses vers les pies ot .vij. pûmes mucies, 
475 Pûmes de paradis que Deus a en baillie ; 

Ains hom ne vit si bêles qui fust en mortel vie. 

Celé cose a sa mère ens es roses coisie, 

Toutes .vij. li toloit et enbloit par envie ; 

As .vi. colpoit les keues et la setisme oblie ; 
480 Nés giete mie puer, molt s'en est bien gaitie, 

Mais les pûmes jeta en une desertie. — 3 d 

A cest mot s'esvella Elioxe s'escrie : 

" Lieve sus, rois Lotaires, por Deu, aïe ! aïe ! " 

Rois Lotaires se lieve, celi a enbracie : 
485 " Sainiés vos, bêle suer, que Dex vos beneïe, 

Et vostre ame metés tos cels en conmandie 

Ki baillent le cors Deu en la messe série ; 

Porqu'estes vos, ma douce, issi espaorie ? " 

Celé a mal en sa teste, tote l'a estordie, 
490 El ne desist .i. mot, ki li donast Pavie. 

Cil le tint en ses bras comme feme espasmie, 

Il l'acole et si l'a en la bouce baisie ; 

Celé revint en sens, s'a mémoire coillie. 

" Douce suer," dist li rois, " jo vos ai enbracie ; 
495 Q ue vos est avenu ? nel me celés vos mie : 

Ne soies pas honteuse envers moi, douce amie." 

" Songe, sire, et fantosme m'ont ma teste espartie, 

Mais a Deu conmanc jou et mon cors et ma vie. 

Jel di a Damedeu et a Sainte Marie 
500 Et a trestos les sains qu'el ciel ont segnorie ; 

Tornés le moi a bien, si ferés cortoisie. 

Mes lis ert tos espars de flors en colorie, 

Et jo eue en ces roses .vij. cosetes mucie ; 

C'estoient .vij. pumetes dont l'abre fu florie 
505 La u Adans mest ja la première partie ; 

Et il en fu jetés par sa grant félonie. 

Se mes ot on tolus par molt grant estoutie, 

Et cil quis en porta retint en sa baillie 

Les keues, et les pûmes jeta en terre ermie, 
510 Que mais n'en fust parole veiie ne oïe ; 

Les .vi. en jeta puer, et le sieme j'oublie. 

E ! Deus, que puet ce estre et ce que senefie ?" 

" Dame," ce dist li rois, " ne vos esmaiés mie, 

Dex vos confortera, qui tôt a en baillie. 
515 .VII. pûmes sont .vii. fil, dont Dex vos en délivre ; 

S'il est aucuns malvais qui de vos ait envie, 

N'oubliés pas por ço a mener bone vie ; 

Soies bone aumosniere et tostans bien garnie, 

S'onorés sainte église et le sainte clergie ; 
520 Se veés de povre home la car mesaaisie, 

Tant li faites por Deu qu'elle soit raemplie ; 

Et se vos veés povre qui li fains enaigrie, 

Viande li donés tant que soit rasasie ; 

Cels qui por Deu vos prient por Deu faciès aïe, 
525 Si ares gracie en terre et en ciel glorie et vie. 

T^OUCEMENT apaia Lotaires sa moillier, 4» 

•"-^ Qui molt ert effreé de le ente songier ; 

Il le baise et acole et fait tôt son dangier 

Por la freor del songe del tôt entr'obliier. 
530 Quant tant orent jeu jors prist a esclairier, 

Les jentius dames vindrent au lit esbanoier. 

Les autres font les bains por la dame aaisier, 

Del tôt li font ses aises tant com ele a mestier ; 

Et li rois est levés, dont vindrent chevalier. 
535 En la chapele au roi fist on aparellier 

Et revestir .i. prestre por le devin mestier. 

Li rois i est venus por Damedeu proier, 

Et tôt si conpaignon o lui por festoier. 

Li prestre est revestus u il n'ot qu'ensegnier ; 
540 Messe del S. Espir qui tôt puet consellier 

A conmencié en haut, s'avoit fait sohaucier ; 

De canter et de lire fait ofise plenier. 

Li canbrelens le roi qui avoit le mestier 

Aporta son segnor .iij. ofrandes d'or mier, 
545 Ce furent .iij. bezant, c'est ofrande a princier ; 

Et a cascun qui est la venus al mostier 

A doné autresi .i. estrelin denier ; 

Et li rois est aies l'ofrande conmencier, 

Et li autre s'en vont a lui aconpaignier. 
550 "P\ONT a on aporté .ij. bacins d'argent cler, 

*-* U li capelains va por ses dois respaumer ; 

Puis a fait el calise pain et vin manister, 

Et aiguë, com drois est, avoec le vin meller. 

Il entre en son service le cors Jhesu sacrer. 
555 Rois Lotaires qui la ert venus por orer, 

Il est agenoilliés por mius humelier, 

Et ses mains lieve en haut si conmence a penser 

Et dire de bon cuer por Damedeu loer : 

" Dex, qui plus iés poissans c'on ne puist deviser, 

560 Qui nostre premier père por ton non aorer 

Mesis en paradis, si li donas a per 

Et a moillier Evain por ensanble abiter ; 

Diables i ala por aus desireter, 

Mangier lor fist le fruit dont ne durent goster ; 
565 Adont s'entreconnurent et virent nu ester, 

D'un figier prisent foilles por lor cars esconser ; 

Et tu i alas, Sire, a eus vausis parler : 

" Adans, u iés aies ? vien ça, ne te celer." 

Dist Adans : "Je sui ci, si m'a fait meserrer 
570 Eve, que me donas a moillier et a per." 

" Por çou que mon conmant t'as si fait trespasser, 4 b 

Or t'en iras," dist Deus, " en autre terre ester ; 

De tes mains t'estavra desor mais laborer, 

Et Evain ta moillier en dolor enfanter." 
575 Mort furent ambedoi, si les estut aler 

En infer u nus hom ne pot aine reposser. 

Après lui en convint tos ses enfans aler, 

Kaïn, Abel et autres que jo ne sai nomer ; 

Noë et Abrehan, Moyset al vis cler, 
580 Tous les fils Ysraël, que on ne puet nonbrer ; 

Et Jessé et David et Salemon le ber. 

Dex, il t'en prist pitiés del danné restorer, 

La tiue gent vausis de torment ramener, 

Sagement le fesis por deable enganer ; 
585 Dex, tu fesis ton fil en une feme entrer 

Par l'angle Gabriel, qui li vint a porter 

Ton message en l'orelle, et el le valt graer ; 

La parole qu'il dist tu li fesis entrer 

Par l'orelle ens el cuer et del cuer encarner : 
590 Celé cars devint hom, aine ne s'en pot vanter 

Hom qui a li peiist carnelment déliter ; 

Ço fu contre nature, n'ainc ne s'en valt clamer 

Nature, dont fesis tôt le siècle estorer. 

Ele sent tant de bien, bien le valt creanter. 

595 Celé cars devint hom, que la fesis entrer 

Sens car assamblee, se t'i vausis celer 

En envers le diable por lui a dominer ; 

Car se il te seiist, ja ne t'osast tenpter 

Ne ne t'osast traïr ne faire en crois pener ; 
600 S'il nel te fesist faire, hom ne l'osast penser, 

Ne nus ne nos venist de la mort racater. 

Dex, tu te covris si qu'il ne te pot viser, 

Ne Juif ne diable ne porent tant tanter 

Conques en toi eiist soume, non al parler. 
605 Sire, en infer alas por les portes quasser, 

Tu en entras laiens por tes amis jeter, 

Et Adam et Abel, cel legier baceler, 

Noë et Abrehan qui tant pot désirer 

Que tu venisces la por els descaaner ; 
610 Et .c. mile milliers que jo ne sai nomer. 

Sire, çou fesis tu, bien le sai sans douter ; 

D'illuec dedens tierc jor fesis apert et cler 

Ke tu estoies Dex et fesis susciter 

La car de mort a vie que tu laisas pener. 
615 De ta surrexion puet on assez parler, 

Ki les tesmoins en out oï sovent soner : 4 e 

Marien Madelaine, Pieron le claceler 

Et les .ii. pèlerins qui mal vaurent aler, 

Et cels que tu rovas a destre part jeter 
620 La roit ; por ses poisons près fu del depaner. 

De ta surrexion ne doit nus hom douter ; 

Tu alas et venis tes amis conforter, 

Ki ne s'osoient pas as Juiis demostrer. 

Al jor d'Asention vausis el ciel monter, 
625 Tes amis n'oblias, ains les vausis tenser. 

La u ierent ensamble qu'il n'osoient parler, 

Trestos li plus coars devint hardis et ber ; 

Sains Pieres por l'ancele n'osa .i. mot soner, 

Devint li plus hardis, aine puis ne valt cesser ; 
630 II vint al cief del mont por le non Deu crier ; 

Prisons ne cartre oscure ne li pot estoper, 

La bouce ne desist ço que cuers puet penser. 

Dex, si com ço fu voirs c'on te puet reprover 

Toutes ces grans mervelles que m'as oï conter, 
635 Et jo le croi sans faille de bon cuer et de cler, 

Si me doinses tu, Dex, Elioxe ma per 

En cest siècle mortel tel vie démener 

Que tu daignes nos âmes en ton conduit mener, 

Et sustance en cest siècle por nos honors salver ; 
640 Et le fruit de son ventre li laises tel garder 

Que ele en soit délivre por sa vie salver, 

Que on en puist le fruit en fons rengenerer ; 

Et le songe qu'a fait done en bien deviner. 

Dex, tu le nos otroies, qui nos as a garder. 
645 T I rois Lotaires a finee l'orison, 

"^ Il a levé sa main si a sainié son fron, 

Si fait crois de sor lui a Deu beneïçon. 

A cel point dona pais et asolution 

Li clers qui a l'autel fist ministration. 
650 On parcanta la messe, ne targa s'un poi non , 

Li chapelains a fait del beneïr son don 

De son calise d'or entor et environ, 

Et li rois se saina des le pié jusqu'en son, 

Desci cal bas ortel qu'il tenoit sor le jon, 
655 Et del senestre espaulle dusc'al destre mohon. 

Dont s'en vont chevalier en la sale a bandon, 

Si conmence la joie entor et environ ; 

Chevalier et sergant, jogleor et garçon, 

Tant maintienent la feste, cascuns en a son don. 
660 T T N jor sist en la canbre li rois, s'est porpensés ; 

^ Ses giestes et ses fais a trestos recordés : 4 d 

N'i remaint uns afaires qui ne soit ramembrés, 

Comment ses mariages avoit esté trovés, 

Et comment ele dist quant il estoit privés 

665 De li premièrement, qu'il avoit engendrés 

.VII. enfans tos ensanble ; ses cors seroit fines 

Al terme de .ix. mois, quant seroit délivrés. 

De tos icés afaires s'est li rois recordés ; 

Encore en i ot .i. qui n'est mie obliés, 
670 Que cascuns des enfans estroit encaanés 

El col d'une caaine, a tôt ço seroit nés. 

Il ne set s'il a nul des enfans engendrés, 

Por içou vaura il li termes soit contés 

En mois et en semaines et en jors tos només, 
675 Que ne soit uns sels jors qui en soit trespassés 

Des le jor que il primes prist de li délités ; 

Por çou est plus souvent en mason demorés, 

Ne cevalce pas tant com il a fait d'asés ; 

Si quident si voisin que il soit asotés 
680 Et que sa terre prenge qui vaura, de tos les. 

Mais de çou que il pensent est il assez reniés. 

T T NS rois paiens, Gordoces, a sa terre envaïe 
^ Et degasté sa marce par feu et par bruïe ; 

Tôt maine a son destroit, aignels et bergerie, 
685 Vilains met en prison, il nés espargne mie ; 

Fors des castels a tote la terre mal baillie. 

Li clains s'en vient al roi et il molt s'engramie ; 

Il a juré son cief que ensi n'ira mie 

De çou qu'il li a fait et sa terre bruïe 
690 Et ses homes menés par sa grant estoutie, 

Et les avoirs tolus ; n'en perderont demie, 

Trestot l'estavra rendre desi qu'a une alie. 

Mais il ne set qu'il face, que molt est aprocie 

Li gesine Elioxe qui est sa ciere amie. 
695 Li termes estoit près, nel pot alongier mie ; 

.IIJ. semaines i ot, en doute ert de sa vie ; 

En balance ert ses cors de faire une aramie 

Envers le roi Gordoce qui'st plains de félonie, 

U il atende l'ore sa feme qui l'en prie. 

700 II le met a raison, car grans destrois l'aigrie : 

" Conseillés moi, ma douce, grant mestier ai d'aïe ; 

Jo ai esté çaiens por vos en grant partie, 

Que jo ne cevalçai ne ma ceValerie ; 

Ici voloie atendre veoir la segnorie 
705 Del fruit que vos portés, que Dex a en baillie. 

Or m'angoisse deçà Gordoces de Pâlie, 5* 

Si me destruit ma terre et met en desceplie 

Mes homes et mes gens dont li cuers m'asoplie ; 

G'irai vers lui a force et ma grans os banie, 
710 Et se jo li puis faire conperer s'estoutie, 

De sa gent ferai plaine ma grant cartre en ermie, 

Prisons et raençons. Tôt en vo conmandie 

Jo vos lairai ma mère, dame Matrosilie, 

Qu'ele penst, del tôt soit vo volentés conplie ; 
715 Jo li pri com ma mère, rien ne vos entroblie, 

Et s'ele vos corouce, mal feroit, et ma vie 

Seroit mais a tos jors a son oes defenie. 

" Mère, je vos en pri " (joint ses mains s'umelie, 

Baise les mains sa mère, moult doucement larmie), 
720 " Por Deu, ma doce dame, or pensés de m'amie ; 

Quant jo venrai de l'ost et ma jente maisnie, 

Si ferons grant baudor et grant feste joïe, 

Et on m'aportera .i. fil par segnorie 

Que j'avrai aussi cier com mon cors et ma vie." 
725 p^LIOXE a oï, qui le cuer ot dolent, 

Et le plaint et le plor et le dolousement 

Que fait li rois Lotaires, et ele li consent. 

Ele l'en apela, si li dist bêlement : 

" Sire, grant duel avés de no department, 
730 Volentiers demoriés, bien voi, a vo talent ; 

Vos irés en la marce si conduirés vo gent, 

Car se vos lor falés n'ont nul secorement. 

Por Deu, proies vo mère qu'ele n'oblit noient, 

Et por la vraie crois que quierent peneent, 

735 Ç ou m^^ de m °i naistra qu'ele gart bonement ; 

Mestier avra encore, se Deu vient a talent, 

Et els et autre gent, s'il vivent longement." 

La mère vint a tant, ne s'atarga noient, 

Si a dit a son fil molt amiablement : 
740 " Fiux, jo faine autretant com moi, mien escient, 

Et qui tu ameras, amerai le ensement ; 

Se j'ai de toi neveu, joie et devinement 

Avra tos jors de moi, et esbanoiement." 

" Dame, dist Elioxe, cil qui fist Moysent 
745 Vos rende le bienfait que vos ferés l'enfant ; 

Mes cors vos est livrez, al Deu conmandement ; 

Sovent est avenu, mères ont tel torment 

Que de vie trespassent a lor enfantement." 

Lotaires voit le duel, nel pot plus longement 
750 Soufrir ne endurer, va s'ent el mandement, 5 b 

Si mande .i. escrivent e il i vint erranment ; 

Et li rois li endite et mostre son talent, 

K'il face partot letres tant com sa terre estent 

A trestos ses fievés, qu'il viegnent erranment 
755 Lui aidier et secorre, car mestier en a grant, 

Et qui demoerra sel conperra forment. 

T OTAIRES fait escrire letres enseelees 

S'en envoie garçons par puis et par valees ; 

Mande tos ses fievés par totes ses contrées, 
760 Sor quanque de lui tienent en terres grans et lees, 

Qu'a lui viegnent a armes cleres enluminées ; 

Il en a grant mestier, car on li a gastees 

Et arses ses grans viles, destruites et perees ; 

S'amainent chevaliers, s'aront bones soldées : 
765 Tôt soient assemblé dedens .xv. jornees 

Al castel de Nisot as montaignes quarrees ; 

Ki de çou li faura, se il n'a bien mostrees 

Ses essoines loiaus, s'ierent abandonees 

Ses terres, ses moisons en .i. feu enbrasees ; 
770 Et il sera encontre a bones gens armées, 

A .v.c. chevaliers a grans targes roees, 

Et atot .M. sergans, trestos testes ferrées, 

Sans les arbalestiers, qui feront places lees. 

T ES letres sont escrites et li corliu couroient 
775 Semonre ses fievés, que o lui en s'ost soient ; 

Vienent as chevaliers qui volentiers les voient ; 

Il mostrent les seiaus et les letres desploient ; 

Lisent et le besoigne le roi a lor iex voient, 

Al besoing s'aparellent et d'armes se conroient ; 
780 Li viel home d'eage de grant pitié larmoient, 

Li jovene sont tôt liet, qui armes desiroient. 

Li jovene chevalier qui gaaignier voloient 

Enarment ces escus et ces haubers desploient ; 

Ces coifes et ces cauces, trestot ensanble froient, 
785 Quierent lances d'osieré, fers de glave i emploient ; 

Garçon et escuier ces bels cevals conroient. 

Li ovrier qui d'alesne et de ponçon servoient 

Rekeusent et recloent les seles qu'il avoient ; 

Liment ces espérons, ces torsoires manoient. 
790 Gambisons genellieres as fenestres pendoient. 

Tôt portent chevalier, acontent et acroient ; 

Montent, vont s'ent al roi qui les letres disoient. 

Vers les près descendirent qui durement verdoient ; 

Li un lievent ensegnes qui vers le ciel balloient, 
795 Li autre vont es près, as cevals herbe soient ; 5c 

La atendent l'uns l'autre jusc'al jor qu'atendoient, 

Que lor sire venist que il molt desiroient. 

.II. liues et demie de terre porprendoient, 

Si com les la rivière de longes s'estendoient ; 

800 La atendent le roi, que point ne s'engramoient. 
I rois Lotaires vient, ne demeure nient ; 
Li carins enduroit tôt arouteement 

.II. Hues grans plenieres, si aloit ricement ; 

Si portent fer et armes et cevals ensement. 
805 Quant cil qui es près ierent le virent, erranment 

Vont encontre le roi, sel saluent molt gent ; 

Lor service présentent al roi molt ricement, 

Et li rois les mercie et lor salus lor rent. 

A ses castels s'en va ses garnist sagement, 
810 S'i laisse chevaliers, ça .iiij. xx. ça cent, 

Et serjans et viandes et armes a talent ; 

Le marce a bien garnie, ne dote mais nient. 

Dont a mandé ses os que viegnent erranment, 

Car sor Gordoce ira vengier son maltalent. 
815 En sa terre est entrés, a lui congié ne prent ; 

Il art et bors et viles et castels et raient, 

S'est nus qui contredie, ne bore ne casement. 

Il met siège erranment et fait son sairement, 

Se il dedens .iij. jors nel rendent quitement 
820 Et il les puet tenir, il les pendra al vent ; 

Ja ne aront proiere ne nul racatement. 

La paors qu'il ont grant les en fait laidement 

Fuïr fors des castels sans or et sans argent. 

Li rois prent les avoirs, ne troeve quil desfent, 
825 Et conmande a ses geudes c'on les tors acravent 

Et murs et fortereces et fosses ensement. 

Bien est .xv. jornees en la terre a la gent 

Qui Deu n'aiment ne croient, ains sont paiene gent ; 

Et truevent bien garnie la terre ricement, 
830 Si les siut li carins qui aporte tostent 

Viande et fer et clau que tôt ont en présent. 

S'i sont li chevalier qui le cemin gardent. 

Paien s'en sont fuï en Artage le grant ; 

Ce est une cités que on tient a vaillant, 
835 Fremee est de bon mur et d'une aiguë corant ; 

Remise ot a non l'aiguë qui les va açaignant. 

En mer cort de ravine et si va molt bruient ; 

Ele porte navie, par la vont li calant 

Ki portent les mesages an Perse al roi soudant. 
840 .IIIJ. bras par deriere et .iiij. par devant, 5 d 

Vait l'aiguë en la cité, ensi le vait fermant ; 

A cascune a bon pont et carniere tornant, 

Et une tor molt haute de marbre tôt luisant ; 

Loges i a entor qui sont joint a ciment, 
845 Si a .c. arbalestes a puelie tendant, 

Et .c. arbalestiers molt rices fiés tenant ; 

La ne puet nus passer qui de mort ait garent, 

S'il n'a en la toraele ami et conniscent ; 

Ce sont les avangardes de la cité devant. 
850 Entor la cité ot aiguë douce corant, 

.III.C. pies a de le deseure ens el naisçant, 

Et li mur i sont le après en açaignant, 

Et de .c. pies a altre a une tor levant, 

Masice, de hautece, une lance tenant, 
855 Teus .v.c. en i a por la vile esforçant ; 

Cascune a .v. tonels de .c. haubers tenant ; 

Tôt entor a gisarmes et grans haces pendant, 

Et ars et arbalestres, et quarials i a tant 

Que de la grant plenté ne trovrés voir disant ; 
860 Borgois a en la vile qui sont d'avoir manant, 

Bacons et pois et fèves, et bon vin, et forment 

Ont ; dusques a .vii. ans ne lor fauroit nient, 

S'il n'en croisoit en terre .i. boistel ne plain gant ; 

Si en avroient il a oes tote lor gent 
865 Qui laiens esteroient lor cité desfendant, 

Dont i a .xxx. mile trestos armes portant. 

La sont venu trestot li paien afuiant 

De .xv. grans jornees querre de mort garant. 

"D OIS Lotaires porsiut païens a grant effroi, 
870 A ^ Il les chace si fort qu'il les met a desroi ; 

Il a Deu en aïe, de qui il tient sa loi. 

Il monte une montaigne s'esgarde desos soi, 

Voit le cité d'Artage, le tierce, le bufoi, 

Et vit qu'ele iert molt fors, s'apiele en suen secroi 
875 Les bons engigneors Nicolas et Joifroi : 

" Apelés vos ai ci, segnor, par bone foi. 

Baron, ceste cités (si lor mostra al doi), 

Pensés comment jo l'aie, jo voel grever le roi ; 

De l'avoir qui ens est, si com je pens et croi, 
880 Aront no soldoier soldées et conroi. 

Faites moi ma besoigne, si vos metés en moi ; 

Jo ferai a vo gre par verte et par loi." 

" Sire," dist Nicolas, " se Deus garist Joifroi, 

Nos ferons tel engien lavai en cel jonqoi 6» 

885 De coi nos abatrons d'Artage le boufoi." 

T I rois ne valt avant nule manière aler, 

-*-"* Ains fait par tote l'ost et banir et crier 

K'i se logent aval ; dont oïssiés corner 

Plus de .c. mile cors et buisines soner. 
890 Cascuns fice son tref quil sace u asener ; 

L'autres fice une lance, sel laise venteler 

Et balloier l'ensegne ; li autres va forer, 

Et li autre se painent des cevals conreer, 

Et li autre as quisines font le feu alumer, 
895 Et font les fus saillir des faisius ahurter. 

Li chevalier de pris alaiscent cembeler 

Volentiers a la porte, s'il peiiscent mener 

Cevals ne traire en destre por sor els conquester ; 

Mais li mares est grans, n'osent por affbndrer. 

900 Neporquant si i vont .xx. legier baceler 

Tant que il porent si dure terre trover 
Que lor ceval les puisent sans enfangier porter ; 
Et si font une esciele de chevaliers armer 
Qu'il font en .i. saucoi mucier et aombrer, 

905 Que se mestiers lor est, qu'il s'i poront fier. 

Cil s'en vont dusc'as pons, il les ont fais lever ; 
N'i a mestier cenbels, nés en porent jeter. 
A SSEZ ont cembelé, mais n'i porent rien faire, 
■**■ Ne de cels de laiens nés .i. sol ça fors traire ; 

910 Car s'il veniscent fors ce lor peùst molt plaire, 
Ne ja tant n'en veniscent en place ne en aire 
Que il nés ocesiscent sans crier et sans braire. 
Por mius estre fremé ont il fait lor pons traire, 
N'ainc a mur n'a fenestre ne troverent viaire. 

915 El retor se sont mis li chevalier Lotaire ; 
Por ço ne remanra ne lor face contraire, 
Car s'il ne puet par force, l'avra par engin faire. 
Il mande Nicolas, et Joifroi qui ert maire, 
Que onques mais ne finent de lor engiens portraire, 

920 Si aient abatu de lor gent deputaire 

L'orguel et le boufois qui si lor puet desplaire ; 
Et il mandent ariere par une nef corsaire, 
Feront il ens entrer par desos la tor maire, 
S'il velt et boin li est mon segnor roi Lotaire. 

925 T)AR desous la cité bien a Hue et demie 

Avoit par mi .i. mont une molt grant trencie ; 
Toute l'aiguë qui cort par la cité garnie 
Et devant et deriere, qui iert en .viii. partie, 
Trestote rasambloit par mi la praerie 6 b 

930 Et par mi un boscet de sapin qui verdie ; 

Toute s'en passe la, sous la roce naïe, 

Si que la avoit rente de treii establie 

De tous avoirs passans qu'i vienent a navie. 

La s'en ala Joifrois, il et sa conpaignie, 

935 Bien ot .c. carpentiers, cascun hace entesie; 
Le boschet abatirent trestout a une hie, 
Tos les arbres esmondent, ostent la ramellie 
Et loient par faisiaus, aine n'i remest brade ; 
Les gros ciés aguisierent trestot en esquarie, 

940 Et puis s'i font le feu, s'ont la pointe bruïe. 
Dont le laisent floter ausi comme navie, 
Et l'aiguë lès en porte dessi qu'a la trencie 
Qui iert entre .ij. mons, la l'ont sus resacie. 
Dont s'en vont bien .lx. et quatre a une hie, 

945 Q u i hient les inairiens en la terre et enguie, 

Por faire bone escluse, que l'aiguë ne past mie. 
.11. renges font de pels et en mi ramellie, 
Et si l'ont bien de terre et caucie et foucie, 
Nés l'erbe ont aportee d'aval la praerie, 

950 Et si ont de la roce colpee et detrencie 

La piere issi très grande c'une ne trairoit mie 
Uns cars a .x. cevals, por tôt l'or de Pavie. 
Or est Fescluse faite et très bien sospoïe ; 
L'aiguë ne pot issir, s'ert la valee enplie. 

955 Li rois i met .M. homes, par terre et par navie, 
Boins bacelers et jovenes plains de grant aatie. 
Qui garderont l'escluse, que ne soit desgarnie. 
|R s'en rêva Joifrois ariere al roi parler: 
" Sire rois, nos estuet cest altre bois colper, 

960 Et faire une autre escluse por la cité grever. 

" Or va," ce dist Lotaires, " foi tost, ne demorer." 
Cil vait a grant conpaigne por le bos carpenter ; 
Caisnes abat et faus fait a terre verser, 
Et a faites les ais et lignier et doler; 

965 A poi et a estoupe les fait joindre et cloer : 
.XX. pies a li planciés qu'il a fait estorer, 
Et a .iij. pies de haut le fait entor bender ; 
De tels planciés fait .xx. qu'il fera jos floter, 
Es .x. a fait desfenses por les cors aombrer 

970 De chevaliers q'iront la bataille endurer ; 

A cels dedens iront, se mestiers est, capler. 

Et baus fait aguisier^ por faire as murs hurter, 

Encontre coi li mur ne poroient durer 

Ne les tors desfensables u on les puist mener. 6 e 

975 Après fait une escluse sel fait bien enterrer, 

De gros mairiens entor ficier et passoner, 

De pieres et de rains bien kaukier et presser, 

Que nule fuisons d'aiguë ne puet oltre passer. 

Dont fait totes les nés del païs aiiner 
980 Et joindre l'une a l'autre bien forment et serre 

L'eve croist et le val veïssiés araser. 

Joifrois en est venus devant le roi ester . 

" Sire. rois," dist li il, "faites vo gent armer, 

Chevaliers et serjans lor cors bien conreer." 
985 " Bien as dit," dist li rois ; dont fait .i. cor soner ; 

Après le cor a fait par tôt son ban crier, 

Que tost voisent as armes mescin et baceler ; 

De cors et de buisines font tôt le val trenbler. 

Joiant s'en vont et lié, por l'avoir conquester 
990 Ki est en la cité que on ne puet nonbrer. 

A RMÉ sont chevalier et bien et noblement 

■**• Por aler en bataille contre paiene gent ; 

Arbalestier sont mis as baotes devant, 

Et li chevalier sont rengié siereement ; 
995 Serjant et escuier aficierent forment 

Qu'il lor feront assez de mal et de torment. 

.V. escieles ont fait, en l'aiguë vont najant ; 

Al harnas sont remés bien chevalier .v. cent, 

Qui gardent les cevals et maint bon garniment. 
1000 Joifrois vint a l'escluse et si serjant aranpent 

Et conduisent les baus aguisés par devant 

Ki as fors murs d'Artaje ferront premièrement ; 

Et l'aiguë les en porte tant ravinousement, 

Ja n'i eiist il baus ne altre engignement, 

1005 Que fors seulement l'aiguë qui cort a grant torment 

N'aresteroient il, ne duerroit noient. 

Quant l'aiguë vint as murs ne laise nés crèvent, 

Trestot le premier mur que il vait consivent ; 

En la cité s'espart et noie tant de gent, 
1010 Nés poroit on nonbrer par nul enbrievement, 

Nus escrivens qui soit par nesun escient. 

Cil qui ierent as tors et el haut mandement 

Quidoient par desfense avoir boin tensement ; 

Mais cil qui les grans baus aloient conduisent 
1015 Hurtent si fort as tors, toutes les estroent, 

Et l'aiguë qui ens entre noie avaine et forment. 

Les garnimens qui flotent reçoit on voirement, 

Mais de la gent qui sont noie a tel torment 

Ne vos puet clers conter, ne jogleres qui cant, 6 d 

1020 Les cens et les milliers qui sont mu et taisant, 

Dont l'arme en est partie ne mais ne sont vivant ; 

Et femes et enfant et la menue gent, 

Car il en ont premiers le martiriement. 

Maint quident eschaper et fuïr en noant 
1025 La u la gens le roi, qui tos jors vont najant, 

Les noient, si les traient et fièrent maintenant 

U del arc u de glavie, ja n'en aront garant. 

Auquant se rendent pris et vont merci criant, 

Mais n'en eschape nus, se ço n'est amirant 
1030 U princes u casés de rices fiés tenant, 

S'il en laient nul vif, u rice home granment. 

'"TPOUTES les .v. eschieles sont en la vile entrées ; 
De bones gens i ot tos jovenes .x. navees, 

Et voient celé gent piesmement tormentees ; 
1035 Les unes flotent sus, l'autres sont affondrees, 

L'unes traites par mi, les autres espeees 

D'une glavie par mi ; i sont molt malmenées. 

Bien ont aval la vile de tors .c. effondrées ; 

Venu sont al dongnon et as fenestres lees, 
1040 Quierent de chevaliers armes bien aprestees ; 

La sont li chevalier, les testes bien armées, 

Si sont prest d'endurer grans estors et mellees. 

Cil de sous traient la saietes empenees, 

Assez les ont la sus soufert et endurées. 
1045 Pels assés lor lancierent s'ont lor nés effondrées, 

Et fait molt grans damages de bones gens loees. 

Une navee en muèrent qui d'armes sont penees, 

Il et tote lor nés en est a terre alees ; 

Li fers les trait aval, la sont acouvetees : 
1050 Or se resont les gens roi Lotaire grevées. 

I assaus est remés si se traient arrière, 
Consel prendent qu'il voelent en plus forte manière 

Assaillir le donjon ; il n'ont point de perriere, 

Mais il feront hurter et devant et deriere 
1055 Des baus qu'il ont agus a la grant tor pleniere ; 

Et s'il est hom la sus qui mece fors sa ciere, 

Arbalestier trairont de lor arbalestriere. 

Or vienent hurteor plus isnel de levriere, 

Si hurtent a la tor que ce lor est a viere, 
1060 A cels qui sont la sus, qu'il soient en crolliere 

De prêt u de marois. A tant mostra sa ciere 

Li niés le roi d'Artage par une baotiere, 

Bien a la teste armée et d'elme et de coifiere ; 

Et uns arciers l'avise qui très parmi l'uelliere 7* 

1065 Le fiert ens el cervel qu'el haterel deriere 

Li parut li quafiaus, et il ciet sor le piere. 

On li sece le flece qui fu de fort osiere, 

Li fers est remasus ens en la cerveliere. 

On li a osté l'elme et la coife doubliere, 
1070 Et après le hauberc dont la maille est d'ormiere ; 

Puis le coucent tôt mort de lonc sor une bière. 

T ORS est li niés le roi molt a grant destorbier, 

J -~' Car il n'avoit laiens nul mellor chevalier ; 

Se il fust crestiiens molt se peûst proisier. 
1075 Li rois fait molt grant duel, n'i ot que corecier. 

"Segnor baron," fait il, "savés moi conseiller? 

Nos serons çaiens pris encore ains l'anuitier ; 

Ne gart l'eure que voie ceste tor trebucier. 

Rendons nos a cel roi, soions si prisonier ; 
1080 S'il velt de nos avoir ne argent ne or mier, 

Nos l'en donrons assez, tôt plain son desirier ; 

Nos cors et nos avoirs metons en son dangier." 

" Sire." ce dient il, " bien fait a otroier ; 

Dites qui vos volés faire au roi envoier." 
1085 " S'il n'est autres quil die, faites moi messagier," 

Dist uns clers qui iert la, qui se fait latimier ; 

Clers estoit de lor loi, molt set bien fabloier. 

" Aies," çou dist li rois, " dites le roi Lotier 

Que jo désir a lui par trive plaidoier 
1090 Et par non d'acordance ; aies sans atargier, 

Prendés la une targe sel faites cloficier 

Une crois d'un blanc drap por plus tost apaier. 

/"ML s'en monte en la tor es haus quertials en son, 

^" / Si ot la crois pendue et traite en son blazon. 
1095 II ot la teste armée, si cria a haut ton : 

" Oies ! oies ! segnor, une fiere raison ; 

Ciesés, ne traies mais, ne hurtés al donjon ; 

Trives mande mesire al roi de grant renon 

Par non de fine acorde, s'atorner li puet on." 
1 100 Li rois vient celé part, qui'n a oï le son ; 

Le retrait fait soner, que bien l'entendi on. 

Onques puis ne hurterent a quarel n'a perron, 

Ne ne traist d'arbaleste par nesune ocoison. 

Ço dist li latimiers, qui estoit el donjon : 

1 105 " Oies ! oiez ! segnor, une fiere raison : 

Li rois qui çaiens est a Lotaire par non 

Et si conpaignon tôt se renderont prison, 

Que il salves lor vies viegnent a raençon. 

Del lor poés avoir maint marc et maint mangon, 7 b 

1 1 10 Si en laisiés aler lor cors a garison ; 

De tôt l'or que prendrés ne donroit .i. boton, 

Car plus vos en donra que ne conteroit hon. 

Or responde li rois si die, et nos Toron." 

Avant se traist li rois sos l'escu au lion, 
1 1 15 Ja parlera en haut, qui qu'en poist ne qui non. 

" Latimier," dist li rois, " ja n'en conselleron, 

Di ton segnor, avant qu'il gerpisce Mahon, 

Et tôt si conpaignon si croient en Jhesum 

Et demandent batesme, et nos lor otrion 
il 20 Trestot communalment et vie et raençon^ 

Et se faire nel voelent ja nés deporteron 

Que ne raient l'asaut a force et a bandon, 

Et vo tor abatue, et eux pendu en son." 

T^VlST li latimiers, " Sire, ariere voel aler 
1 1 25 ^^ De vostre mandement a mon segnor parler ; 

Mais tant que jo irai, faites trives doner." 

Cil vient a son segnor les noveles conter : 
' Sire, se vos volés ariere dos jeter 

Mahon et Apollin, et Jesu aorer, 
1 130 Si vos faites en fons batisier et lever 

Et tôt cil qui ci sont, vo domaine et vo per, 

Sauve vo raençon vos en laira aler ; 

Et se vos ne volés cest afaire graer, 

Il fera vostre tor trestote defroer 
1 135 Et a .i. haut pegnon vos trestos encroer." 

" Par Mahon !" dist li rois, " molt velt cil hom derver, 

Qui ne velt espargnier roi ne prince ne per. 

Qu'en loés vos, segnor, des vies rachater? 

Volés laisier Mahon et Jesu aorer? 

ii 40 U tost faire, u laisier, n'avons que demorer." 

On a mis le respons sor Faburon l'Escler. 

Dist Faburons : " Segnor, ne nos fesist fauser 

Mahon por nule rien, s'il nos vausist amer ; 

Il nos a fait çaiens laidement enconbrer, 
1145 Et nos donrons sa teste, qui'st de fin or et cler, 

As crestiiens la fors por vie rachater, 

Et qu'il nos facent tos a lor deu racorder. 

Alons, rendons nos armes, n'avons que detrier." 

Il deslacent lor elmes d'acier poitevin cler, 
u 50 Et les coiffes de fer font ariere jeter, 

Et les espees nues devant lor pis porter. 

.1. puestic ont overt par u voelent passer; 

La prent li rois d'Artage Lotaire a apeler : 

" Rois, jo vieng ci a vos, mi demaine et mi per, 7 e 

1 155 Nient por autre cose mais por merci crier, 

Se toi plaist et bon t'est por nos vies salver ; 

Se tu raençon vels, assés en pues conter." 

Rois Lotaires respont : " Batisier et lever 

Et enoindre de cresme et tos crestiener, 
1 160 Et quanque vos pores a batesme amener 

Vos convient, se volés vos vii.s rachater ; 

Et qui çou ne fera, de la teste a couper 

Sera trestos seiirs, ne s'en pora douter ; 

Ça vo main, sel volés plevir et creanter." 
1165 " Oje, sire, tenés m'espee d'acier cler, 

Et ma foi dont je doi Jhesu Crist aorer." 

Autretel font li autre, ne l'osent refuser. 

" Or rendes," dist li rois, " les trésors qu'amasser 

Avés fait es escrins, et l'argent et l'or cler, 
1 170 Car j'en vaurai assez mes soldoiers doner ; 

Et jo vos en vaurai en ma terre mener, 

Desci que nos porons un evesque trover 

Ki vos pora uns fons beneïr et sacrer, 

U on vos puist trestos en fons rengenerer." 

1 175 Et respont li païens : " Bien le voel creanter 
Trestot de bone foi, de verte sans fauser. 
Li trésor sont noiié : faites l'eve avaler, 
Que nos puisons ariere ens es canbres entrer." 
Li rois mande Joifroi qu'il viegne a lui parler, 

u 80 Et il i vient molt tost sans plus de demorer. 
"Joifroi," ce dist li rois, "faites nos atierer." 

JOIFROIS vait a l'escluse si ne demore mie, 
Les pels en esraça et l'aiguë en est widie ; 

La terre se mostra qui tote fu noie. 
11 85 II n'avait en Artage de la gent paienie 

Plus que x. homes vis, tote ert la gens perie. 

Cil vont por querre l'or dont la vile est garnie, 

Assez en aporterent et a grant segnorie. 

Por çou qu'en la cité ot tant de gent noie, 
11 90 Qui gisent par ces places en brai et en fangie, 

En fait li rois Lotaires en .i. camp qui verdie 

Porter tôt le trésor c'on li met en baillie. 

Le roi paien en maine et tote sa maisnie. 

Li rois fait assanbler se grant cevalerie, 
1 195 Soldoiers et serjans qui ierent en s'aïe, 

Et il conmence a faire sa rice départie ; 

Plus doune au plus vaillant et mains a la maisnie. 

Cil qui il done mains hautement l'en mercie ; j d 

Ki la valt demorer s'ot rice manandie. 
1 200 Après soldées a li rois sa gent banie 

K'il en velt repairier, s'a se conestablie 

Mis en Tarière garde et si a establie 

L'avangarde de gent qui sera fervestie ; 

Mais la paiene gent, icels n'oblie mie. 

1 205 T 1 va par ces castels que il avoit conquis, 
U il ot ses provos et ses chevaliers mis ; 

Tels i a qu'il abat, auquans en a garnis, 

Et des prisons ausi tels i a sont ocis 

Et les testes colpees et enfouis tos vis 
1210 U pendus a haus caisnes, onques n'en ot mercis, 

Tant qu'il vint en sa marce al cief de .xv. dis. 

La manda .i. evesque et abés dusqu'a dis, 

Et li vesques a fais uns sains fons beneïs 

En une haute église mon segnor S. Patris. 
1215 Après le beniçon a oile et cresme mis, 

Ploncié i a le roi del cief outre le vis ; 

Parins en fu li rois et abé dusqu'a dis, 

Patrices ot a non, del non al saint fu pris. 

Et les autres paiens a tos issi baillis ; 
1220 Tôt sont fait crestiien, Mahons est relenquis : 

A Jhesu font fiance, deables soit honis. 

Li rois en fillolage lor dona Monbregis, 

Un castel molt vaillant, et tos les apendis, 

Et bien .lx. viles qui la sont el païs ; 
1225 Se li a tôt rendu ce qu'il avoit conquis, 

Fors les trésors qu'il ot as soldoiers partis. 

Li paiens li a foi et ligeé promis 

Et si remaint ses hom de quanqu'est poëstis. 

TV /TOLT fu li rois Lotaires el cuer esleeciés 
1230 De ço que Dex l'a si et les siens avanciés, 

Que ses anemis a desos ses pies plaisiés ; 

Deu et ses sains en a hautement grasiiés ; 

Sen filluel et ses homes en a tos renvoies. 

Tels est al main joians, al vespre est coureciés : 
1235 Li rois vait par sa marce com cil qui ert haitiés. 

Entrues que li rois a les paiens si brisiés 

Et il est durement demorés et targiés, 

Elioxe sa feme, dont Deu prenge pitiés, 

A atendu son terme qui li est aprofés 
1 240 Si com del mesaler dont li fais est molt griés ; 

Ele va par ses canbres, se li deut molt li ciés, 

Ses dens estraint ensanle, ses mais est enforciés. 

Les dames qui soufroient des enfans les mesciés 8 a 

Sevent bien le malage, qu'il est bien angoissiés ; 
1245 Bien set que de cest mal n'ert ja siens sire liés. 
ES dames sont en paine de celé dame aidier, 
Et molt ont de dolor, quel voient travellier 

A si grande hascie et son cors escillier ; 

Mais por nient se paine qui Dex ne velt aidier, 
1 250 Et cil qui Dex ajue, soëf puet somelier. 

Une mervelle avint que je vos voel noncier : 

Quant Deu plot que la dame peut son fais descargier, 

.VIJ. en a on trovés, as enfans manoier. 

Une jentil pucele ont trovee al premier ; 
1255 Li autre sont vallet, Dex les gart d'enconbrier. 

Une caaine d'or avoit cascuns, d'or mier ; 

La laiscent les enfans a terre formoier, 

A la dame entendirent, qui en ot grant mestier. 

Bien le demaine mais et devant et derier, 
1260 Bien set qu'a terre mère li estuet repairier; 

L'eure de mort li est sor main sans detriier. 

De batre sa poitrine, de Damedeu hucier, 

Çou est tote s'entente, que n'i a que targier ; 

Saint Esperit del ciel ne ciese de proier 
1265 Que li sains Abrahans s'arme puist avoier. 

" Ahi ! Lotairee, sire, com poés detriier? 

Jamais ne me verres com vos avoie cier." 

Lors a levé sa main et por son vis sainier 

Al ciel lieve ses iex, lors li convint clugnier. 
1270 " Dex, tôt est fait de moi ! fai moi aconpaignier 

As sains angeles del ciel, se vos en puis proier." 
"ORTE est bêle Elioxe, l'esperis s'en est aies, 
Et par tote la sale en est li cris levés. 

Li cors gist estendus d'un paile acovetés, 

1239 aprocies — 1240 de .vii. enfans d. 1. f. estoit gries — 1241 la canbre 
1242 A Les d. e. e. li c's est N enforie — 1243 con soufiert — 1244 ki 
ml't est aprocies — 1245 wanting — 1246 por c. — 1249 cui dex ne uient — 
1250 que dex aie s. p. 9sellier — 1251 Oies, une m. — 1252 deskierkie' — 
1253 trouues enfans de la moillier — 1256 c. auoit au col — 1258 N da- 
me» — A passes from 1258 to 1292. 

1275 Li luminaires est del clergiet alumés ; 

Li clergiés est venus dont Dex est aorés 

Et li devins mestiers est al cors célébrés 

A crois, a filatires, a encensiers brasés. 

El demain fu li cors a l'église portés, 
1280 Mais dedens les parois nen est il pas entrés. 

Li messe est conmencie et haute et solenés 

Et serjans et borgois ot a l'ofrande assés, 

Mais de chevaliers est en l'ost tos li barnés. 

Après messe est li cors jentement enterrés, 
1 285 A le maisiere gist del mostier tos serrés, 

Et li pules en est en maison retornés. 

Assez fu li cors plains et criés et plorés. 

>UIS que la roïne est Elioxe entieree, 8 b 

La mère al roi en est en maison retornee, 
1290 Tôt erranmant en est en ses canbres entrée ; 

La sont les .iiij. dames cascune escavelee, 

Encor mainent lor duel por la dame honorée. 

Çou dist la mère au roi : " Mostrés ça la portée 

De coi ma belle fille est morte et enterrée." 
1 295 Les dames respondirent : " C'est mervelle provee ; 

Dame, .vii. en i a tôt a une litee." 

" .VII. ! por la bêle crois, mervelle avés contée, 

Jo ne vauroie mie qu'ele me fust mostree ; 

Plevissiés ça vos fois que c'ert cose celée, 

1300 N'a home ne a feme qui de mère soit née 
Ne sera ceste cose ja par vos révélée." 
Ensi li ont les dames par foi acreantee. 
La dame en apela Monicier de Valee ; 
Cerkié a et corut par lui mainte contrée. 

1305 Cil est venus a li : " Dame, que vos" agrée ? " 

" Tu iés mes hom, et foi m'as tu aseuree ; 

Jo t'ai bien fait, encor n'en sui mie lasee : 

Une rien a a faire, ço soit cose celée ; 

Ne le te dirai pas sel m'avras afiee 
1310 Ta foi que nel diras, ne par toi n'ert contée." 

" Tenés, dame, ma foi corn l'avés devisee." 

1293 Aportes la portée — 1293 wanting — 1296 toute — 1297 uraie c. — 
A/ter 1297 A inserts : Cou ne st' pas enfant cest diable asanblee — 
1298 la n. u. mais que— 1300 Ne a home na fenme ki soit d. m. n. — 

1301 Nesterara ceste cosse . . . ragtee — 1302 A Isi . . . acreantees N 
por soi — 1330 ma'ke de la ualee — 1304 wanting — 1305 N II — 1306 mes 
liges hon fois mas a. — 1307 suige pas 1. — 1308 N rien a f . A cosse ai 
a faire que uel que soit celée — 1309 si laras afiee — 1310 mostree. 

" Fai moi deus cofinials en la selve ramee, 
Si mes aporte ça anuit a la vespree." 
Celé dist, et il fait ; n'i a el demoree. 

1315 Fait sont, a li revient après none sonee. 

El les prent s'a mis ens assez herbe lènee ; 

Si conmanda as dames c'on mece ens la portée 

Dont la feme son fil ert morte et enterrée. 

AyT AINTE fois en proverbe selt li vilains retraire 

1320 Que taie norist sot ; ceste fait le contraire : 

Ne nourist sot ne sage, car ele est deputaire ; 
Ains ocit et destruit, nen velt noreçon faire. 
Double mère est la taie quant ele est debonaire, 
Mais des enfans son fil set molt bien mordre faire ; 

1325 Tant com ses fils est fors est ele et dame et maire, 
Mais s'il fust en maison, n'osast por son viaire 
Mostrer son félon cuer, qui est de mal afaire. 
" Monicier," dist la dame, " anuit a la brunaire 
Des estoiles del ciel me querrés un repaire 

1330 En la forest qui est de ces bestes corsaire ; 
Porte ces cofinials dont en ai une paire 
La u je mais n'en oie rien nule qui desplaire 
Me puist ci ne aillors ; ses que jo te voel faire ? 8 e 

Provosté te donrai après, si seras maire 

1335 D'un castel que jo ai, que jo tieng en douaire ; 
Çou ne te porra mie mes fils li rois retraire." 
" Dame," dist Moniciers, " de vostre bien atraire, 
Qui me vauroit doner tos les poisons de maire, 
Ne les prendroie jo, por qu'il vos dust desplaire. 

1340 "NTONICIERS atent tant que nuis soit enserie ; 
"*• Ne velt pas que on face de lor liu baerie, 
Car il velt sagement faire la conmandie 
Sa dame la roïne qui molt en lui se fie. 
Son ceval ensiela, ses cofinials n'oblie ; 

1345 II s'est mis a la voie en la selve en hermie, 

1312 seule — 1314 Cil li dist fait seront sans nule demoree— 1315 Fait 
la et si revint— 1317 Sa (jmande as dames ca portes la portée— 1317 
wanting — 1319 Ceste parole siut li uilains ml't retraire— 1320 Que taie 

—1334 te ferai mère— 1337 Dame cou a dit markes . . . afaire— 1338 p. 

cevaus e. son afaire— 1345 II est . . . nen set mot la mesnie. 



4° 



NAISSANCE DU CHEVALIER AU CYGNE. 



Et cevalce as estoiles; s'a l'espee sacie. 

Crois a fait en son front, que malfés nel quivrie. 

Il ira bone voie, car Damedex le guie. 

Il avoit ja erré .vij. liues et demie, 
1350 Et li coc ont eanté, il a la vois oïe ; 

Del chief a oré Deu, de langue le gracie : 

" Dex ! " fait il, "que puet estre que j'ai ci en baillie, 

Que ma dame mist ci et onques n'en vi mie ? " 

Aparmain le sent jo, que por le fain formie ; 
1355 Par foi, que que ce soit, je sai bien qu'il a vie. 

Il jeté la sa main si sent car qui molie : 

" Dex, jo quit que c'est enfes, se dex me face aïe ; 

Ja par moi n'ert donés a beste en sauvecie, 

Se jo puis trover liu que de mort soit garie. 
1360 Li peciés soit ma dame de ceste félonie." 

HTANT a erré li sers, molt li puet anuier, 
*~ Mais por pité le laise, qu'il nés velt descargier, 

Son fais ; ains ira tant, se il puet avoier, 

K'il trovera foillie u maison u mostier 
1365 U il pora son fais aombrer et mucier, 

Que leu ne autre beste nés veniscent mangier. 

Tant ala totes voies qu'il oï abaier 

Un cien, et dist que la vaura il repairier, 

Se il puet et il troeve en aucun liu sentier. 
1370 Totes voies cevalce et fait le bos froisier, 

Por çou, se li ciens l'ot, que plus doie noisier, 

Et il sivra l'abai, por sa voie abregier. 

Il cevalce a l'abai, pense de l'esploitier 

C'ainc ne fina si vint tôt droit a .i. mostier. 
1375 Petis ert et devant ot .i. peneanchier 

U li bons hom seoit le jor por ombroier, 

Qui laiens ert ermites et Deu avoit molt cier. 

Il estoit ja levés s'ert aies saumoier 8 d 

De devant son autel, por Deu esloengier ; 
1380 Et li ciens si si voit .i. leu qui el buscier 

Ert venus en la haie por les bestes mangier 

Que Termites faisoit la au vespre encoitier. 

Moniciers descendi, s'a pendu .i. panier 

A la loge devant tôt serré le mostier, 
1385 Et l'autre a la fenestre la u soloit mucier 

Li ermites son cief por lui esbanoier, 
Por esgarder le tans, quant il devoit cangier, 
U li airs estoit mius, u devoit esclairier. 
Moniciers se retorne, n'i velt plus detriier, 

1390 Tôt issi com il vint est retornés arrier. 
Il n'avoit pas aie d'une liue .i. quartier 
Quant li aube creva, qu'il prent a ravoier, 
Et il a tant erré k'a eure de mangier 
Refu la dont il vint, n'i fait autre dangier ; 

J 395 Asiet soi a la table dalés .i. escuier. 

Sa dame quant le voit prent soi a leecier, 
Mais ne le vaut illuec devant gent araisnier. 
Quant il orent mangié, si vont napes sacier 
Senescal qui çou ert en cief et en mestier, 

1400 La dame entre en sa canbre sor .i. lit apoier, 
Et par une pucele a mandé Monicier. 
Cil vint, qui çou atent, sans point de detriier, 
Et quant il sont ensamble la canbre font widier : 
Dont se prendent ensanble andoi a fabloier. 

1405 " Dame," ço dist li sers, " pené m'ai d'esploitier 
Le besoigne que vos me conmandastes ier ; 
Fait est si que jamais n'en orés jor plaidier ; 
J'ai bien aie .x. Hues par le bos en ramier, 
Por querre u jou peiisce jus mon fais descargier ; 

1410 N'est pas la u le mis, s'il i ot que mangier." 
" Tu as bien fait, amis, tu aras bon loier, 
De quanque t'ai promis ne te vaurai boisier." 
'I le lairons ensi, si dirons des enfans 
Qui sont es cofinials que porta li serjans. 

1415 En la chapele estoit li ermites laians 

La nuit devant l'autel tos seus et tos dolans 
Des peciés qu'avoit fais, dont estoit repentans ; 
Matines ot cantees, si n'ert pas aparans 
Li jors, ains atendoit que il fust auques grans, 

1420 Por canter prime et messe, et puis s'alast as cans, 
Et fouïr et hauer a paine et a ahans, 
Por semer .i. poi d'orge, dont il aroit al tans 
Por lui et por sa suer qui o lui ert manans ; 9* 

Car il avoit paor durement del cier tans. 

1425 II vint a la fenestre sel desfrema laians ; 

Il l'ovri, mais n'avoit ciel n'estoiles luisans. 

Li paniers ert encontre qui li vait aombrans ; 

Il ne set que çou est, molt s'en va mervellans. 

T I ermites ne puet veoir ne esgarder 
1430 Le jor par la fenestre que il soloit mirer ; 

Li vaisel sont encontre si nés pot remuer. 

" Dex," fait il, " que ço est qui me puet estouper 

La fenestre par u li jors me seut entrer ? " 

Il est aies entor si a fait enbraser 
1435 Une foille de sap por celé cose oster ; 

Le vaissel a overt, le fain prent a oster, 

Quatre enfans a trové au fain desvoleper. 

" Ce m'a Dex envoie," fait il, " al ajorner." 

Il a remis le fain por le caure garder ; 
1440 Lieve les iex en haut, si vaut Deu gracier, 

L'autre cofinel voit si le cort remuer, 

S'a trové .iij. enfans ; or en puet .vij. conter, 

Ki tôt li sont remés por nourir et garder. 

" Dex," çou dist li ermites, " jo t'en doi aorer, 
1445 Que leus ne autre beste nés vint ci devourer ; 

Molt sont bel, Dex les vaut a s'ymage former." 

Il en va sa seror Ermogene apeler. 

" Suer," ço dist li sains hom, " molt devons Deu amer, 

Qui mervelle nos velt sifaitement mostrer ; 
1450 II nos a envoie .vij. enfans a garder, 

Jou parins, vos marine en soions al lever. 

Faites une cuviele la devant cel autel 

De la clere fontaine et enplir et raser ; 

Et aubes porveés as enfans affubler. 
1455 G'irai jusqu'à .vi. Hues prestre Vinçan rover, 

Qu'il me prest oile et cresme por els lor droit doner." 

Celé respont : " Por Deu servir en bien ovrer 

Ne me verres vos ja, se Deu plaist, reculer." 

Cil s'en va si com cil qui n'a que demorer, 
1460 Vint al prestre Vinçan sel prent a saluer. 

Cil li rent son salu, si le cort acoler : 

" Comment est? que vos faut? venés vos resposer." 

" Sire," fait li ermites, " faites nos délivrer 

Oile et cresme a enfans en fons rengenerer ; 
1465 Dex m'en a doné .vij., jo nés doi refuser." 

" Volentiers, bels dous sire, foi que doi S. Orner, 

Car a si fait besoing le doit on aprester. 

Enne vos plaist ançois .i. petit a disner ? " 9 b 

" Nenil," dist li ermites, " car jo me voel haster; 
1470 Ne sai se li enfant pueent tant demorer. 

Il a pris son afaire si s'en prent a râler, 

En maison est venus tos las a l'avesprer. 

" Que font nostre enfant, suer, pueent mais endurer ? " 

" Oïl," dist ele, " sire, vos poés bien souper." 
x 475 " Non, suer," dist li ermites, " il nos estuet pener 

De ces enfans ançois ; aies les aporter." 

Celé est corue pruec et il va por le sel ; 

Les enfans persegna, non lor fist deviser, 

Crois el front et el vis et sel a savourer, 
1480 Le nés et les orelles de salive limer, 

Et les beneïçons que il set bien canter. 

Puis les met el mostier et ses fait regarder, 

Que netement peiissent es benois fons entrer. 

Tôt sont net, et mis sont en fons rengenerer ; 
1485 Es pis et es espaulles sont enoint d'oile cler, 

Et cresme lor a mis en son le cerveler, 

Non le Père et le Fil, que Dex puet tant amer, 

Et le S. Esperit, que il les puist garder. 

Dont lor fait ciés et pies en dras envoleper 
1490 Et candoiles es mains, et donques reposser, 

Et del lait de ses chievres a grant plenté doner 

Et de ferine d'orge papines conreer. 

Mais une cose i a que ne fait a celer, 

Dont li sains hom se prent sovent a porpenser : 
x 495 Que quant il les leva, a cascun .i. coler 

Trova loié el col, de bon fin or tôt cler. 

D'ensi que les trova n'en vaut nul remuer, 

Et conmanda très bien c'on lor face salver. 

" En foi," dist li ermites, " or est tans de souper ; 
1500 Dex otroit nos enfans jehir et amender." 

T 'ESTOIRE nos a dit la devant et conté 

■*-"' Que rois Lotaires ot mené tôt son barné 

Encontre .i. roi paien, et si l'avoit maté 

Tant qu'il tenoit la loi de la crestienté ; 
1505 Et ses parins estoit si l'ot de fons levé, 
Se li avoit assez de sa terre doné 

Et les soldoiers ot lor soldées livré ; 
Il aloit par sa marce gardant sa salveté. 
Entrues avoit sa feme cest siècle trespassé, 

1510 Et on avoit le cors festelment enterré. 
Ço ne set nient li rois au corage aduré, 
Nequedent si a il a ce sovent pensé ; 
Car il avoit son cors laisié molt agrevé 
De la grande hascie del fais qu'avoit porté. 

1515 Sa mère a pris en li de faintise .i. pensé : 
Ele en apele a li .i. sage clerc letré ; 
Ses canceliers estoit, s'en fàisoit son privé. 
" Canceliers, je vos quit home de grant bonté ; 
Je vos voel regehir .i. mien parfont secré, 

1520 Mais gardés que par vos ne soit nului mostré." 
" Ne place a Deu, ma dame ; saciés par vérité, 
Ja vo consel n'orés de moi escandelé." 
" Escris dont," dist la dame, " salus et amisté 
A 'Lotaire mon fil, que je l'ai molt amé ; 

1525 De sa feme Elioxe o le gent cors molle, 
Morte est, et si avons ja le cors entière. 
Grosse fu voirement, et si s'a délivré 
De .vij. serpens qui ont tôt son cors desciré, 
Et de mors et de trais trestot envenimé, 

1530 Et après se sont mis en l'air, s'en sont volé ; 
Et de çou sommes nos molt forment adolé, 
Ne jamais ne serons por rien reconforté, 
Si iert a vos venus s'ara a vos parlé. 
Escrisiés ço, bels sire, que vos ai endité." 

1535 Cil escrist erranment, que tôt ot apresté, 
Et quant il l'ot escrit si l'a enquarelé ; 
Et la dame le prist si l'a enseelé, 
S'apela son corliu : " Ça venés, Malmené, 
Va tost al roi sel quier tant que l'aies trové 

1540 De ma part le salue, et lui et son barné, 
Et les letres li done, si aras fait mon gre." 
" Fait iert, dame," dist il, " tôt a vo volenté." 
T I corlius fu tos près, va s'ent sans atargier, 
■*-"' Trois jornees corut, car le pié ot legier ; 

1545 A le quarte fist tant qu'a eure de mangier 
Vint al roi sel trova ; tos iert las de plaidier. 
Il li baille le brief, li rois le fist froissier 

Son capelain qui la estoit sos .i. lorier ; 

Le brief desploie et list, si a pris a noncier 
I 55° Al roi çou que les letres sevent senefiier. 

Ensus se traient tôt, et prince et chevalier. 

" Vo mère vos salue, car ele vos a cier ; 

Vo feme si est morte, s'en a grant destorbier. 

Grosse fu ; quant ço vint a son fais descargier — 
J 555 Sire, se je l'os dire, ne vos doit anuier." 

" Di tost," ço dist li rois, " Quanc'on m'a fait nonchier." 

" — .VIJ. serpens aporta, qui son cors entoscier 

Eurent fait et desrompre, onques hom maniier q d 

Nés peut, qui lues n'eiist tôt le cors hireciet ; 
1560 Saciés que tant estoient li serpent lait et fier." 

" E ! las," ce dist Lotaires, " de grant dolor plenier 

A fait mon cors avoir qui ço m'a fait nonchier ; 

Or avoie grant joie, or ai grant destorbier. 

Ne se puet nus el monde longement leecier, 
'565 Qu'en la fin de se joie ne l'estuece estancier 

Aucune anons ités qui fait son cuer ploier. 

" TDELE Elioxe, k'est nobletés devenue, 

Molt m'estes ore tost et emblée et tolue ; 

Poise moi que je n'ai encor novele eue. 
1570 Je quit que Dex ait fait de vostre arme sa drue, 

Se vos a fait el ciel porter en une nue. 

Onques de toutes ferries ne vi si bêle nue ; 

Dex et Nature i misent tote leur entendue, 

La biautés que aviés m'estoit el cuer ceiie. 
!575 Sansue trait le sanc quant se tient a car nue, 

Ausi vostre biautés m'a sacié et tolue 

La joie de mon cuer u grans dolors m'argue. 
Mar fu vostre biautés, dont m'arme est irascue, 
Et vo vertus ausi qui mon cuer me partue ; 
1580 Tant com vos vesquisiés ne me fust ja tolue 
Honors, ne segnorie ja ne me fust teiie, 
Moi et tote ma gens, la grans et la menue. 
Par vos primes m'estoit ceste gracie venue, 
Que j 'avoie victore de la gent mescreue ; 
1585 De la joie del ciel soit vostre ame peiie." 

T I baron s'esmervellent, qu'est le roi avenu : 
Orains estoit joians, or a le giu perdu. 

Il sont venu avant, mais ne sont pas meii. 

" Sire rois, qu'avés vos ? de qu'as consel creii ? 
1590 Entre toi et ton clerc as tu damage eu ? 

Quel besoing t'a tes clers ore ramenteu ? 

Puisque sommes ici d'ostoier esmeû 

Tu nos as de soldées trestos si bien peu 

Et nos sommes si bien de t'amor enbeii, 
*595 Quanqu'il en a ici, li grant et li menu, 

Isi bien nos iés ore trestos el cuer keu, 

Que se vels guerroier Mahomet et Kahu, 

Prenderons nos avuec, ja n'ert contretenu." 

" Segnor," ço dist li rois, " et grant joie et salu 
1600 Vos doinst tos Damedex, bien m'avés maintenu, 

Et vos estes trestot mi ami et mi dru ; 

Mais bien saciés, por voir, que molt m'est mesceii. 

La roïne Elioxe m'a tôt mon cuer tolu ; io* 

C'ert la plus sage dame qu'encore aie veii, 
1605 Molt m'a la soie mors durement confondu, 

Quant s'aïe et son sens m'a si tost retolu." 

" Sire," dient li prince, " Dex a molt grant vertu, 

Mellor ares encore c'onques ele ne fu. 

Nus ne doit desperer, mais avoir bon argu ; 
1610 Mellor ares encore, Dex doinst s'arme salu." 

"OEGNOR," ço dist li rois, " bone gens honorée, 
^ Beneoite soit l'eure que fustes assanblee. 

Raies en vo païs, cascuns en sa contrée ; 

G'irai veïr ma mère qui'st molt desconfortee, 
161 5 Sel reconforterai car molt est adolee." 

Or cevalce li rois a maisnie privée, 

Por qu'il est en sa terre, n'a cure de posnee. 

Or cevalce a grant force si haste sa jornee : 

Au tierç jor descendi en sa sale pavée. 
1620 Quant sa mère le vit, a terre ciet pasmee, 

Et il a d'autre part sa chiere envolepee 

Del cor de son bliaut qui'st de porpre roee. 

Chevalier qui la sont la dame ont relevée ; 

Sous pièce, quant se fu .i. poi reporpensee, 
1625 Ses crins trait, bat ses palmes, sa face a desciree ; 

Dont s'est a hautes vois comme feme escriee : 

" Ma fille, u estes vos ? qui vos a emportée ? 

Jo vos amoie tant, ma fille douce née, 

Com se jo vos eûsce en mon ventre portée. 
1630 La mors, u iestes vos, qui le m'avés enblee ? " 

Çou est fause dolors, por toute la criée ; 

Mais li rois qui son cuer ot torble et sa pensée, 

Ne se pot acieser, car il Pot molt amee. 

Assés i a de cels qui dolor ont menée, 
1635 Por la dame li un, li autre por la fee 

Qui pieç'a estoit morte et en terre posée, 

Por lor segnor li autre a qui nient n'agrée. 

Cil se demaine si comme feme adolee. 

TJLANTOLS, uns chevaliers qui ert de sa maisnie, 
1640 ■*■ Molt l'ama ; ses niés ert, de sa seror joïe. 

Il saut sus, ja dira parole bien oïe : 

" Oncles, tu iés tenans de molt grant segnorie, 

Grant terre as desos toi en garde et en baillie, 

Se vient a ton besoing molt grans cevalerie, 
1645 Et tôt vienent a toi en force et en aïe. 

Se il savoient ore que menasces tel vie, 

Il ne te priseroient le vaillant d'une alie : 

Femes doivent plorer quant cuers lor atenrie, io b 

On les doit conforter qui les tient de maisnie. 
1650 Tu amas molt la dame et ele fu t'amie, 

Dex mete la soie arme en pardurable vie ; 

Fai faire sor le cors mostier u abeïe, 

Et s'i met de tes rentes et si asiet clergie 

Qui par nuit et par jor por Elioxe prie. 
1655 Soies de bel confort, faites ciere haitie, 

Reconforte ta mère qui tote est esbahie ; 

Se tes cuers est dolans, tostans fai ciere lie." 

" Bien dist Plantais li preus," ço respont la maisnie, 

" Plus en fera li rois qu'a ses homes ne die ; 
1660 Cascun jor face aumosne, et par rente establie, 

Qui onques en demant, que il n'i faille mie." 
I rois par bon consel devint bons almosniers, 
Il done pain et ble, livres, marcs et deniers ; 

Il a clers assanblés s'a fait novials mostiers, 
1665 Done livres, calises, vestimens, pailes ciers, 

Textes et candeliers et crois et encensiers, 

Et rentes lor dona tant com lor fu mestiers. 
|R sont assis li clerc, ne fuient de proier 
Tos les sains Damedeu, qu'il puisse consellier 

1670 Roi Lotaire et sa mère et l'arme sa moillier. 
Auques se prent li rois de son duel a coisier, 
Si conpaignon le font auques esleecier ; 
Li chevalier le mainent sovent esbanoier, 
As eskiés et as tables et prendre et gaaignier ; 
1675 Mais en nule manière nel pueent solacier. 
Une ore a pris li rois sa mère a araisnier : 
" Mère," dist il, " por Deu, molt me puis mervellier, 
Onques ne peuc oïr le verte aficier, 
Comment fist Elioxe a le mort travellier. 

1680 D'unes letres que g' eue me ramenbra l'autr'ier, 
Que en l'ost m'envoastes par .i. garçon corsier ; 
Jo en fis lues le cire mon capelain froisier, 
Il me commença lues mervelles a noncier. 
Or me deveriés vos mot a mot acointier : 

1685 Bien sai qu'ele fu grosse ; qui fu au travellier?" 

" Bels fils," ço dist la mère, " vels tu reconmenchier 
Ton duel et ta tristrece et ton grant destorbier ? 
Grosse fu, voirement, d'un hisdeus adversier 
Ki tôt son bels cors fist de venin entoscier ; 

1690 Ço fu uns lais serpens, jo le vi hirecier. 

Ele s'en délivra ; quant on le dut baillier, 

Si esbati ses eles sans plus de detriier, 

Si essora en l'air, n'ot soing de repairier. 10 e 

Le cors de li fist si durement martriier, 

1695 Ne mires ne carnins ne li pot aine aidier. 

Morte fu, s'enfouimes le cors près del mostier." 

" E ! Dex," ço dist li rois, " com jo eue son cor chier." 

Dont conmence a penser et son cief a broncier : 

" Ha ! Dex, ele me dist c'al premerain couchier 

1700 Que seriiens ensanble, por nos cors delitier, 
Ke il li convenroit .vij. enfans encargier ; 
Al mostre aroit cascuns caaine al col d'or mier." 
Or parole ma dame : " D'un si fait aversier 
Jo ne sai mais le quele je tiegne a mençoignier ; 

1705 Jo le lairai a tant, n'en voel plus fabloier." 

Or est li rois tos seus, veves et sans moillier, 
Fièrement tient sa terre, n'est en nului dangier ; 
N'a si hardi voisin qui ja l'ost gueroier. 
On le tient por bon home et por bon justichier ; 

1710 De nul jugement dire ne velt il detriier, 
Mais tost après le clain jugier et afaitier. 
Issi tint il sa terre .vij. ans sans enconbrier ; 
Dont li est pris talens de lire et d'encerkier 
Quans travers, quans treûs tenoient si voier, 

1715 Et si viegnent molt bien conter a l'eskekier. 
Li clers list les escris, si troeve tel rentier, 
Bien a passé .vij. ans que il ne vint paier, 
Tel i a .iij., tel deus ; le roi prent anuier, 
Ja lor vaura par letres de son talent nonchier. 

1720 T I rois garde le clerc, si li sanble saçant : 

■ L "' " Escrisiés as rentiers que jo par brief lor mant, 

Dedens .xl. jors viegnent faire créant 

De quanque il a moi doivent estre rendant ; 

Et si viegnent garni si corn por droit faisant." 

1725 Li clers a fait les letres trestot al roi conmant, 
Et le saiel de cire et le brief fors pendant. 
Li rois a regardé et ariere et avant : 
" Qui portera ces letres? U iés tu, Malquidant?" 
Entrues qu'il regardoit, estes vos .i. serjant, 

*73° Je quit c'on l'apeloit Rudemart le vaillant ; 
A son père ot esté, se li ot doné tant 
Dont il avoit assez a trestot son vivant 
Ses père l'ot molt cier, qu'il le savoit saçant, 
Ses terres et ses fiés et ses rentes contant ; 

1735 Li rois l'a apielé et il i vint errant. 

" Rudemart," dist li rois, " n'i voi plus aparant 
De la besoigne faire mais el mulet anblant. 
Montés tost si portés ces letres a garant ; 
Quel part que vos venés c'on vos port honor grant, 

1740 Car c'a escrit es letres que veés ci pendant. 
Si dites mes rentiers, si com il sont coillant 
Mes rentes, mes treiis ausi soient rendant, 
De çou qu'il ont reciut de droit conte faisant 
Dedens .xl. jors devant moi en presant ; 

1745 Et se il ço ne font, mal m'ierent atendant." 

13 UDEMARS li respont : " Bien ferons vo conmant." 
■*• *■ Les letres prent, si va a la roïne errant. 
" Dame," dist il, "j'en vois le preu le roi querant." 
Rudemars s'aparelle si com de bien errer ; 

1750 II fait des .iiij. pies son mulet refierer, 

Sa siele renaier, son penel rabourer, 

Espérons et estriers, çaingles por reçaingler ; 

C'on mes ses torselieres ne vaut il oblier, 

Hueses, cape et capel, por son cors aombrer, 
1755 Et boiste por ses letres, que mius les puist garder. 

Quant Deus done el demain que dut l'aube crever, 

Il prent se cose preste si s'en prent a aler. 

Or s'en va Rudemars, ne velt plus demorer, 

Por les baillius le roi qu'il set molt bien trover. 
1760 Molt set bien u il mainent, n'en puet nus escaper ; 

Il les semont trestos devant le roi aler, 

Por conter devant lui u por gage livrer ; 

U sans gage u sans plege n'en poront retorner. 

Tostans mostre ses letres, por lui asseiirer. 
1765 Bien a .vij. jors erré, aine ne vaut sejorner; 

La u prist le disner, la ne vaut aine souper. 

Les baillius de la marce a il fait tos tranbler ; 

S'al .xl.isme jor ne sont la por conter, 

Li rois a lor mesaise les en fera mener. 
1770 Cil li otroient tôt, ne l'osent refuser, 

Car il mostre ses letres qu'il pueent molt doter. 

Cil a fait son message, met soi el retorner, 

Mais c'est par autre voie, car il s'en velt râler, 

A grans jornees velt le pais trespasser. 
1775 A Lesbon, .i. castel, la va prendre .i. disner, 

Et puis se met a voie por son oire haster. 

Passe .i. grant brueroi, puis li estuet entrer 

En une grant forest, mais ne s'i sot garder : 

Il ne trueve maison u il puist osteler, 
!78o Et li jors se tornoit del tôt al avesprer. 

Il se crient de sa beste, des leus del devourer, 

Car se il fust a pié, garandir et tenser 

Se peûst et deseure .i. grant arbre monter ; n a 

Or li estuet a terre lui et son mul garder. 
1785 La forés si est grans, maint ors et maint sengler, 

Qui le cerkast a ciens, i peûst on trover. 

La nuis n'ert mie torble, la lune luisoit cler. 

Il se trait sos .i. arbre por son cors reposer, 

Et il va a sa mule le frain del cief oster 
1790 Et l'arçon de sa sele li va outre jeter ; 

Le cavestre li lace el pié por eschaper. 

La mule paist de l'erbe tant com en puet trover : 

De l'avaine nel pot nient aprovender. 

Il s'asiet desos l'arbre, car ne set u aler, 
1795 Saine soi del deable, que nel puist enganer, 

Et si atrait le brant dont li cotel sont cler , 

Del dormir n'a talent, ains est en mal penser. 

Issi li convint la tote nuit demorer ; 

Et tantost com il vit l'aube aparant crever, 
1800 Si met le frain sa mule si le vait reçaingler. 

Il monte et quiert cemin por jornee haster, 

Mais ançois sona prime qu'il puist cemin trover, 

Et quant entrés i est ne set u veut mener. 

Carité a assés de longement juner ; 
1805 II n'a ne tant ne quant dont il puisse disner. 

Vers none oï .i. cien et glater et uller, 

Assés l'a escouté, celé part velt torner ; 

Quant plus aproce près, si a oï canter 

Un chant que uns ermites fait en son mesgarder. 
18 10 II pense la a gent, la vaura osteler, 

Se Dex li consentoit que la peiist aler. 

"D UDEMARS tos lassez celé part vint traiant, 

■*■ Il estoit molt aflis, travail ot eu grant; 

Encore estoit en juns des le jor de devant. 
181 5 II a trové l'ermite son cortil encloant, 

Dont les bestes li erent forment adamagant. 

Li lièvre et porc et cerf et li cevroel salant 

Toute jor li manguent ses colés en brostant, 

Dusqu'a dont que li cien i vienent abaiant. 
1820 Rudemars a parlé hautement en oiant : 

" Bels preudom, cil vos saut qui maint en Oriant, 

Et de la sainte Virgene nasqui en Belliant. 

Por cel segnor vos pri dont vos vois reclamant, 

Que vos faites anuit une aumosne molt grant : 
1825 Laisiés moi o vos estre hui mais a remanant, 

A mangier me donés por Deu le raemant ; 

Certes jo ne mangai très ier none sonant, 

Toute jor ai erré par bos, par desrubant.'' 1 1 1 

Cil a levé son chief si le vait regardant, 
1830 Avis li est qu'il soit preudom, a son sanblant. 

" Dont estes vos, bels sire, et qu'aies vos querant?" 

" Sire, jo vois le preu mon segnor porchaçant ; 
Jo semoing ses voiers qu'a lui viegnent errant, 
Et si porc ci ses letres a cest saiel pendant" 

1835 " À MIS," dist li ermites, qui fu de bone vie 

"^ Et de grant carité, " hui mais n'en irés mie ; 
De la moie viande ares une partie, 
Et si prendés hui mais o moi herbregerie ; 
Ostés vo mul le frain ; en cel pre qui verdie 

1840 I^e loiés par le pié, qu'il ne s'eslonge mie ; 
Et s'en soies assés por gésir a nuitie, 
Car vos n'avérés keute fors de l'erbe délie, 
Ne de linceus noient ; plus n'i ares aïe." 
Rudemars fu molt liés et de Diu le mercie ; 

1845 II a pris sa faucille s'a de l'erbe soie, 

Tant en porte en maison qu'il ne s'en repent mie ; 
Sa mule maine o lui, après l'erbe le lie. 
L'ore atent de mangier, mais que molt li detrie ; 
Ne vaut mangier ses ostes, si fu tens de conplie. 

1850 H a tant atendu que l'ore est avesprie. 
I. 'ermites garde en haut si a l'ore saisie, 
Il trait a sa chapele, si ore tant et prie 
Qu'il dist vespres del jor et de sainte Marie, 
Et vegile des mors, par bon loisir fenie. 

1855 Dont vient a sa seror qui avoit en baillie 

Son pain et sa despense : " Suer, enmiudrons no vie ; 
Nos avons ci .i. oste, faites plus grant boulie." 
" Sire, au boin eiir, ne m'atargerai mie." 
Ele prent sa ferme qui'st d'orge bien délie, 

1860 Et del lait de ses cievres (honte en ai que jel die), 
S'a fait le grant paiele .i. doit plus que mie. 
Quant la viande est quite et la table est drecie, 
On a devant cascun mis la soie partie. 
Dont samble Rudemart qu'il ait Puille saisie, 

1865 Tos les daintiés le roi ne prise il une alie ; 
Molt manga volentiers, car famine l'aigrie, 
De cel bon pain d'avaine et del mangier d'orgie, 
Et but de la fontaine qui bien est refroidie. 
"D UDEMARS fu saous, et Deu en rent mercis 

1870 Et a S. Juliien, qu'a bon ostel l'a mis. 

H garda entor lui, si a veû laïs 

Enfans mangier ensanble, bien en i avoit .vi. 
Tuit mengierent ensanble en pais et en sens, 
Ne font un point de noise, molt fu l'uns l'autre amis, 

1875 Et cascuns ot el col .i. loien d'or faitis. 
C'esgarda Rudemars, s'en a jeté .i. ris : 
" Dex ! com je ra'esmervel de ces enfans petis ; 
C'est la, ço quit, lor mère qui tos les a norris ; 
D'un grant et d'un eage sont molt bien, ce m'est vis. 

1880 " Ostes," dist Rudemars, " por les sains esperis, 
Sont tôt cist enfant vo que je voi ci assis ? " 
" Ostes," dist li ermites, " j'ensui père adoptis ; 
Jes ai gardés çaiens .vij. ans tos aconplis, 
Que jes trovai ensanble en fain muciés et mis, 

1885 Et de saint cresme et d'oile tos crestiiens les fis, 
Et ma suer les a tos en si grant cure mis 
Qu'ele ausi comme mère les apele tosdis. 
Cel loien que cascun a entor le col mis 
Aporta il o lui, ja ne iere entredis, 

1890 Que por moi soit ostés jusc'al jor del juïs ; 
Il est d'or et si croist a mesure tosdis." 
Et Rudemars respont : " Dex les garde, li pis." 
Li preudom rent ses grâces a Deu et ses mercis, 
Et Rudemars respont : " De Deu soit beneïs, 

1895 Et cil par qui il est de bien si raemplis." 
Quant ont assés parlé, si se traient as lis, 
Et Rudemars fait tant, ses mus est esternis ; 
Litière li a faite trestote a son devis, 
Mais d'avaine doner n'est il ne fais ne dis. 

1900 Et Rudemars selonc s'est cociés tos vestis, 
Car il fu las d'errer si fu tos endormis. 
La dort desci a dont que jors est esclarcis ; 
Et quant il voit le jor, errant est sus salis 
Et monte en son mulet qui'st d'esrer ademis. 

1905 A l'oste prent congié si s'est d'illuec partis, 
Si a tant cevalcié par bois et par lairis 
K'el demain endroit tierce al palais qui'st valtis 
En est venus au roi ; ja estoit miedis 
Quant il parla a lui, si li nonça ses dis 

1910 Que si rentier mandoient par bouce et par escris : 
Li rois les a molt bien et volentiers ois. 
Al roi a pris congié, d'illuec s'est départis, 

A sa dame est venus qui l'ot molt cier tosdis. 



T A roîne le voit, si H dist : " Bien vegniés ! 
19 15 "^ Que laites, Rudemart ? estes vos tos haitiés ? 

Avés vos ore bien vos travals emploies ?" 

" Oje, certes, ma dame, Dex en soit graciiés. 

Dame, jo ai bien fait son conmant, ço saciés ; 1 i d 

Mais jo ai esté puis durement esmaiés. 
1920 Quant me mis el repaire el bos fui forvoiés, 

Une nuit juc el bos sos le rain tos codés ; 

L'endemain errai tant que je fui herbregiés 

El bos dés .i. saint home, la fui bien pastoiés ; 

La vi jou grans mervelles, dame, ja nel querriés." 
1925 " Di, por Deu, Rudemart." — "Al bon eiir, oies : 

Je vi la .vi. enfans trestos bien arengiés 

Entor une escuiele, et si bien afaitiés 

C'en seul mot ne disoient, et s'ert cascuns loiés 

El col d'une caaine dont B ors ert proisiés, 
1930 Bons rouges ors d'Arrabe qui si est covoitiés. 

Li bons hom les norist, Dex li ot envoies, 

Slerent tôt d'un eage et d'un grant, ço saciés." 

" Rudemart," dist la dame, "jamais mes amistiés 

N'arés en vo vivant, se vos ne porchaciés 
1935 De ces caaines d'or que vos le mes doigniés." 

" Dame," dist Rudemars, " por nient travelliés ; 

Jo nel lairoie mie por estre a mort jugiés." 

" Rudemart, paine t'ent, bien seras soldoiés; 

Ta avéras m'amor et des moies daintiés. " 
I 94° î? UDEMARS fu pensis, ne sot quel part torner ; 
En aucune manière Pestuet atapiner, 

Qu'il revoist as enfans les caaines oster. 

Unes cisoires quiert dont il les puist colper, 

Et une vies eskerpe u il les puist bouter ; 
1945 Vies housials decrevés et solliers por aler, 

Cemise et braies noires, esclavine a fubler 

Et bordon que il fait tôt de novel fierer, 

Et .i. capel feutrin por son cief aombrer ; 

Son vis a taint d'un fiel d'un grant pisson de mer 
1950 Qu'il avoit pieç'a fait al keu le roi server. 

Or est atapinés, or pense del errer, 

•III. jornees a piet a fait por la aler. 

A l'ermite est venus sel prent a sermoner : 

" Sire preudom, por Deu qui le mont doit salver, 
1955 Que Dex en paradis face vostre ame aler ! 

Laisiés moi anuit mais avoec vos osteler ; 

Enfers sui et enflés ; ce quit, m'estuet crever. 

Sire, por Deu carnés me, se vos savés carner, 

Tante mecine ai bute, nel puis mais endurer ; 
i960 As puisons S. Rumacle m'en alai meciner. 

Une fois sui a lis et l'autre voel crever, 

Lieve, por Deu, ta main, fai ma dolor cieser ; 

Se tu saines mon ventre bien porai esmiudrer." 12» 

Li ermites le voit si forment dolouser, 
1965 Ne li puet son ostel de pitié refuser ; 

Fait li crois sor son ventre que il vit si enfler, 

Et dist .iii. pater nostres por le mius ajuer, 

Que deables ne puist mal baillir ne grever. 

Après dist qu'il fera une erbe destemprer 
1970 Quant il vaura coucier, sel vaura abevrer, 

Que il puis ne le voie tant corn jors puet durer. 

"Aies seïr, bels sire, aies vos reposer, 

U jesir sor celé herbe, car las vos voi d'esrer." 

T I pèlerins malades fist molt feble sanblant, 
J 975 Âusi se dolousoit com s'eûst grant ahant, 

Et Termites en a pité et douçor grant. 

Des oes li a fait quire trestot a son talant, 

Mais de pain ne pot il gouster ne tant ne quant ; 

Del lait se fist doner com enfant alaitant. 
1980 L'ermites prent sanicle, .i. erbe verdoiant, 

Et osmonde et fregon, qui mok ot vertu grant, 

Se l'estampe et destempre, vient a celui puirant. 

Cil le prent en sa bouce, de boire fait sanblant, 

Mais onques n'en passa le col ne poi ne grant, 
198s Ains le va entor lui en l'erbe dejetant. 

L'ermites le saina si s'en ala corant, 

Que plus ne le veïst en cel jor en avant ; 

Non fist il onques puis en trestot son vivant. 

L'ermites se couça et clost son huis devant, 
1990 Et cil remest ça fors desor l'erbe gisant, 

Si a levé la teste, entor lui va gardant 

Por veîr de l'ostel trestot le convenant 

La litière a veiie u gisent li enfant ; 

Assés sont près de lui, mais si secreemant 
1995 Velt faire son malise, si bien, si coiemant, 

Que nus de la maison nel voist apercevant. 

Il dort si com li autre, s'atent tant convenant; 

La se gist et repose jusqu'à l'aube aparant. 

Li ermites se lieve, ses saumes vait rimant 

Et entre en sa capele, si a leii son cant ; 
2000 Et sa suer lieve sus, ses cievres maine en camp. 

La pucele se gist coverte d'un drap blanc, 

Li .vi. enfant remainent en lor lit tôt dormant. 

L'ostes, qui son colp gaite, se lieve en son séant 
2005 Si regarde entor lui, s'esquerpe vait querant 

U les cisoires sont qui molt ont bon trençant. 

As enfans est venus souavet en taisant, 

Les caaines lor coupe cascune o le pendant. i2 b 

Tôt remet en l'escerpe, le fer et l'or luisant ; 
2010 Dont revient a son lit, va soi aparellant, 

Cal cemin se velt mètre tôt sans congié prendant. 

T I tapins s'acemine, onques n'i prist congié, 

■*-"* Com cil qui coiement a fait sa malvaistié ; 

Les caaines en porte qu'a conquis par pecie. 
2015 Es le vos ens el bos tapi et enbuscié ; 

Il ne tient nul cemin, mais par .i. marescié, 

Sans cauce et sans housel, sans caucer, tôt nu pié. 

Quant vint a miedi bien s'en est eslongié, 

Dont a pris son housel, si a caucié son pié. 
2020 Or s'acemine fort, bien a fait son marcié, 

Sans calenge a conquis tôt ço qu'a covoitié. 

En .ij. jors et demi a il tant travellié 

Qu'il est la venus u li rois tint son sié, 

Mais par defors la vile a son estre cangié ; 
2025 Aine de quanqu'il porta ne en main ne en pié 

Ne retint fors l'esquerpe u il avoit mucié 

Içou dont la roïne li avoit molt proie. 

Il a repris ses dras que il avoit cangié, 

A la roïne vient, si s'asiet a son pié. 
2030 " Dame," dist il, " cil sire, qui par sa grant pitié 

Vint racater le mont, que Malfés ot loié, 

Vos saut et quan qu'avés mis en vostre amistié." 

" Tu dis bien, Rudemart, comment as esploitié ?" 

" Dame, jo ai tant fait, ves me ci repairié, 
2035 Et si ai tant aie et quis et porchacié 

Que je vos aporc ci bon or, fin et proisié ; 

Faites ent vo plaisir ; " et cil li a puirié. 

La roïne les prent, si l'en a merciié 

Et de bon gueredon l'a molt bien soldoié. 
2040 "D UDEMARS ot laisiés les enfans en lor lis, 

•*■ *■ Tôt ierent d'un eage, tôt .vj. assés petis. 

Lor coses en porta com malvais et fuitis, 

Il n'i avoit celui ne fust si endormis, 

S'on le vausist ocire, ne s'en fust il fuis ; 
2045 Tant dorment li enfant que jors fu esclarcis. 

Quant li premiers se fu de son songe esperis, 

Il dejete ses bras ausi com par delis. 

Il senti par les menbres, les grans et les petis, 

Que nature cangoit et en cors et en vis ; 
2050 Et en bras et en janbes par tôt a pannes mis, 

S'est devenus oisiaus si blans com flors de lis ; 

De parole former n'estoit pas poëstis. 

Ausi fist il as autres, tant qu'il sont trestot .vj. 12 e 

Blanc oisel devenus, si se sont en l'air mis ; 
2055 Mius resambloient cisne c'autre oisel a devis, 

Il sont blanc s'ont Ions cols, et si ont les pies bis. 

Tôt c'esgarda lor suer qui avoit son cief mis 

Desos son covertor, mais c'un poi pert ses vis ; 

Longement ot baé et esgardé tosdis 
2060 Comment li pèlerins qui estoit langeis, 

Quant il ne vit nului, si est aies as lis ; 

Mais ne seut qu'il i fist ; après s'en est fuïs. 
I oisel sont en l'air s'aprendent a voler, 
Nature les aprent, qui les ot fait muer, 
2065 Estre d'orne en oisel, mais la ne pot ovrer 

Que sens d'orne cangast [mais la ne puet ovrer.] 

Celui ont porsivi quis ert venus embler. 

Lor ensegnes qu'il durent lor eages porter 

Perdues sont, se Dex ne les velt regarder. 
2070 Porsivi ont celui qui nés pot eskiver 

Qu'il ne l'aient veû la u il velt aler. 

El castel sont entré u Lotaires li ber, 

Qui rois ert de la terre, se faisoit dangerer. 

Il amoit le castel, ne s'en vaut remuer ; 
2 °75 Ses père i tint son sié, il le vaut restorer, 

Car la fu il norris, et la prist il a per 

Elioxe la bêle, qui tant fist a loer ; 

La fu morte la dame, la le fist enterrer 

Et la seent les rentes dont fait messes canter 
2080 As esglises qu'il a fait del sien estorer. 

Li castials siet molt bien por home dangerer : 

D'une part est li bos u puet aler vener, 

Et d'autre part rivière sos le maistre piler 

De la tor u il puet cascun jor, al lever, 
2085 Par .i. petit guicet ses mains as flos laver, 

Et poissons assez prendre., por avoir al disner. 

Outre l'eve sont pre c'on puet .ij. fois fener, 

Et fontaines i a dont li riu sont molt cler ; 

Après ot .i. vivier u li rois fait server 
2090 Poissons grant de manières, quant il se velt haster, 

Que pesciere qui pesce les puist tost aprester. 

Les vignes et l'arbroie n'i doit on oblier, 

Dont li vin et li fruit font forment a amer. 

Les coutures i sont por forment pur et cler, 
2095 Portent dont on poroit .iij. castels conreer ; 

Por ce se velt li rois adiés la reposer. 

La sont aie li cisne, la les fist trespasser 

Nature qui lor fist les eles por voler, 1 2 d 

Et sens d'orne qui chace le laron qui embler 
2100 Ert venus çou que Dex lor vaut tousdis server, 

Et la Deu porveance qui s'i vaut amostrer. 

El vivier se descendent si prendent a voler ; 

Poissons la troevent gros, la fist bon pasturer. 

"VT OVELE vint al roi que .vi. cisne novel 
2105 ™ Mainent en son vivier, mais il font grant maisel 

Des poissons qui la sont, prendent a tel reviel 

Qu'a paines i remaint poisson ne pissoncel ; 

Mais il n'atendent home ne vienent a apel. 

" Conbien a," dist li rois, " que la sont cil oisel ?" 
21 10 " Sire, il a bien .x.-jors que g'iere en cel praiel, 

Ses vi sor la fontaine ester ens el gravel, 

Et puis ses ai veiïs pelukier al solel." 

" Par Deu," ce dist li rois, " ce me est or molt bel. 

Or conmant qu'il n'i ait ne viel ne jovencel 
21 15 Qui de rien les quivrie, car en malvaise pel 

Meteroie sa car, et en malvais flaiel 

Jo le ferroie si que boulir le cervel ; 

L'i feroie a mes mains d'espee et de coutel. 

"DLANTOLS n'ot mie oï ceste manace faire; 
2 1 20 -*■ Niés ert le roi Lotaire, et frans et debonaire. 

En rivière ert aies, oisials porte .ij. paire, 

C'ert ostoirs et faucon ; et arc porte por traire. 

Dont li vient uns hairons par devers son viaire ; 

Le faucon laisse aler qui de voler le maire, 
2125 Tant le maire et demaine qu'il l'abat ens el aire, 

Et en l'aiguë u li cisne qui'stoient tôt Lotaire 

Ot conmandé que nus ne lor face contraire. 

Et Plantols a grant paine fait son oisel fors traire ; 

Encor ne se velt pas vers son ostel retraire, 
2130 Car il voloit encore foire cose qui paire. 

Il a son arc tendu si entoise por traire, 

Volentiers porteroit le roi bon quisinaire ; 

La saiete entesa desci al fer por traire, 

Mais la corde li fent desci que el tenaire, 
2135 Et li cisne s'en volent très par mi le vivaire, 

Qu'il n'ont point de paor de l'arcier deputaire. 

Se Plantols fu dolans si pert a son viaire ; 

Qui tôt le depeçast , n'en peûst il sanc traire. 

Il a rué tôt puer, si se met el repaire. 
2140 T L ot tant demoré, li rois sist al mangier ; 

■*■ Plantols descent sos l'arbre, il et si chevalier, 

Lor cevals en menèrent garçon et escuier. 

Plantols s'en vait puiant sus el palais plenier, 13" 

Li rois se sist au dois, et Plantols qui l'ot cier 
2145 Li présente .i. hairon por lui esleecier. 

" Bels niés, u fustes vos aies por rivoier ? " 

" Bels sire," dist Plantols, " a cel forçor vivier 

Sos le bois fis aler un mien faucon muier ; 

Cest hairon eslevai, nel finai de cacier 
2150 Dusqu'a dont que il fu en .i. estanc plonciés ; 

A paines peuc avoir mon faucon montenier, 

Et jo eue grant paor qu'il ne deiist noier ; 

La avoit .vi. oisials, qui sont grant et plenier, 

Et blanc com flors de lis ; jo pris mon arc manier, 

2155 Si en vauc traire a l'un, ne m'i seuc afaitier : 
La saiete fendi par dalés le tenier, 
Li oisel s'en volèrent, ne peuc nul arçoier." 
Quant li rois ot cel mot, si prent a courecier : 
" Comment ! " dist il, " Plantoul, g'euc fait mon ban crier, 

2160 Que nus ne destorbast les oisiaus del vivier ; 
Par les plaies mortels, vos le conperrés cier." 
Li rois saut sus en pies, u il n'ot qu'a irier, 
Tient .i. coûte! trençant qui tos estoit d'acier ; 
Ja alast son neveu ens el cuer estochier, 

2165 Quant salent contre lui doi jentil chevalier 
Qui retinrent a force sel prendent a coisier. 
Por çou ne remaint mie, il prent la nef d'or mier 
Sel rue après Plantoul qu'il voloit quaisier. 
Mais cil en est guencis joste .i. piler arier, 

2170 La nef hurte al piler si fait le pié froissier. 
Sa mère est sus salie sel corut redrecier, 
Et Plantols descendi contreval le plancier. 
T I rois est coureciés, grant pièce se coisa, 
•*"** Et toute la vespree son maltalent runga. 

2175 Plantols est main levés, en la capele entra, 
La se fist joste l'uis tant que li rois venra. 
Li capelains i vint, de canter s'atorna, 
Rois Lotaires i vint, grant conpaigne mena ; 
Il entre en sa capele, et cil qui covoita 

2180 As pies li est ceiis, et merci li proia 

Et trestot l'en proierent, et li rois l'enleva 
Et por tante proiere trestot li pardona, 
Par si que a ses cisnes nul jor mais ne traira ; 
Sor les sains de l'autel, de çou l'aseiira. 

2185 f~\R est Plantols a cort niés le roi et amis, 
^^ Des oisials del rivier est il eskius tosdis, 
Car li rois les a ciers et en cuer li sont mis, 
Et li oisel ont pais de tos ceus dou païs. 13*' 

Or pueent asseiir noer par le gueïs 

2190 Et manger des poissons, des grans et des petis, 
Ja par home vivant n'en ert fais contredis ; 
Et li pies de la nef qui estoit soldeîs, 
Qui par maltalent fu jetée au piler bis, 

Estoit tôt defroés et lavés autresis ; 
2195 La mère au roi le garde si l'a en son sauf mis. 

Ele mande .i. orfèvre qui estoit ses amis ; 

Cil i vient volentiers qui molt ert fiueïs. 

" Amis," dist la roïne, " comment sera remis 

Uns pies en ceste nef et fors et bien assis, 
2200 Et la nés rebatue ? " Cil respont a ses dis : 

" Le pié estuet refaire de nuef, trop est malmis. 

Voire," dist li orfèvres, "j'en ferai .i. fondis ; 

Se vos or me bailliés, icis ert avoec mis." 

La roïne aporta .iiij. anels d'or masis. 
2205 " Dame," dist li orfèvres, " poi i a, ce m'est vis, 

A ce que vos volés, qu'il soit bels et jentis." 

La roïne s'en va, n'a angle n'i ait quis, 

Des caaines li menbre que Rudemars ot pris ; 

Une en a aportee, mais ço fu a envis. 
2210 Celi dist li orfèvres : " C'est si bons ors jentis, 

Rouges, et par cestui ert Pautres colouris." 

Dont li dist la roïne : " As ent assez, amis ? 

Je quit bien puet soufire, se l'as en oevre mis." 

/""ML font et forge et oevre le pié si com devant, 
2215 ^- / Si que la nés sist bien sor table fermemant; 

Miudre est or assez et s'a le pois plus grant ; 

Molt plaist a la roïne l'uevre que voit parant. 

L'ovrier a soldoié de bon loier vaillant, 

Car il a faite l'uevre trestot a son talant. 
2220 Tant a fait la roïne par son loier donant, 

Qu'ele a les caaines de bon fin or luisant, 

C'orent entor les cols loié li .vi. enfant : 

Mais l'une en est desfaite, fondue en fu ardant, 

Et li enfant devinrent oisel en l'air volant. 
2225 Et tant sont aprocié le cuvert souduiant 

Qu'il ierent el vivier sos le castel vaillant 

U lor ensegnes ierent que il vont porsivant. 
|R nos estuet ariere a l'estoire râler. 
Li ermites del bos qui si soloit garder 
2230 Les .vi. frères germains qu'il ne pot endurer 

Qu'il eiiscent mesaise, s'il lor peûst oster, 

Fu par matin aies a son mostier orer. 

La fu bien tant que tans fu de prime soner ; 13 1 

Pense soi que tans est qu'en labor doit aler, 
2235 Mais ains ira del pain a ses enfans doner. 

D'un grant pain torte d'orge vait .vii. pièces colper, 

Dont est venus au lit por eux desvoleper ; 

Ne troeve se dras non. " Qu'est ço, por S. Orner? 

Sont nostre enfant si main la fors aie juer ? " 
2240 II va la u il suelent plus sovent converser, 

A tôt le pain taillié les ala porgarder ; 

Quist amont et aval ses prist a apeler, 

Mais nus ne li respont, tant sace esfrois mener. 

Revient s'ent en maison, prist soi a regarder 
2245 La u lor suer couça al vespre après souper. 

" Fille," dist il, " vos frères, quis fist si main lever? 

Jo lor iere venus ça del pain aporter, 

Por mengier dusqu'a dont que nos devrons disner, 

Car jo voloie aler .i. petit labourer ; 
2250 Or criem molt qu'il ne puisent tant lor fain endurer.'' 

" Sire," dist la pucele, " jo les en vi voler ; 

Li pèlerins salvages qui donastes souper, 

Il ala cascuns d'els entor le col limer, 

Dont si s'aparella si se prist a l'esrer. 
2255 Mi frère s'esvellierent, tos les vi tresmuer 

Et par celé fenestre la fors as cans voler." 

" Fille," dist li hermites, " tu ne fais fors gaber." 

" Ne vos sai autre cose," fait ele, " raconter." 

Dist li sains hom : " A Deu s'en puisent il aler, 
2260 El ciel avoec les angeles s'en puiscent il voler; 

Tien, fille, prent cest pain, pense del desjuner, 

Et g'irai en l'ortel aucune cose ovrer." 

'OLT fu dolans Termites de ses enfans petis, 
Car al norir avoit et coust et travail mis. 

2265 II n'en a autre duel en son cuer entrepris, 
Mais il prie por els, que li Sains Esperis 
Les avoit en tel liu qu'il ne soient malmis ; 
Nequedent s'atent il maintes nuis et mains dis, 
S'il en oroit noveles u en fais u en dis. 

2270 II a bien atendu semaines plus de .x., 

Nus ne vient de proçain ne de loitain pais 
Qui li die ques ait veiis ne mors ne vis. 
Vient s'ent a la pucele qui li cuers est pensis 
Et dolans de ses frères qu'ele ot perdus tos .vi. 

2275 Dist li ; " Ma douce amie, comment vos est avis 

De vos frères qu'avés ensi desmanevis ? " 

" Sire," ce respont ele, " n'en ai ne giu ne ris, 

Ains en est en mon ventre mes cuers forment maris." I3 d 

" Pucele, ço est drois, perdu as .vi. amis, 
2280 Jo les ai longement et amés et cieris, 

Et de çou que j'avoie et gardés et norris ; 

Et jel fis volentiers, certes non a envis. 

Alet en sont a Deu, ne sai quis a ravis ; 

Or en soit Jhesus garde et li Sains Esperis 
2285 Et tôt li saint que Deus a avoec li eslis 

Por manoir avoec lui en son saint paradis ; 

Mien voel eussent il al aler congié pris. 

" A MIE, fille douce, molt me venist a gre 
"^ Qu'il eiiscent encore avoec moi demoré ; 
2290 Porveû lor eiisce pain et dras, et doné, 

Tant comme il peiissent sofrir ma poverté. 

Mais puis que issi est, jo les conmant a De ; 

De lor vie soit garde la sainte Trinité. 

Douce suer, je vos ai près de .vii. ans gardé, 
2395 Bien quit que tôt li .vii. sont conpli et passé ; 

Et vos meïsme avoec, tôt par ma volenté, 

En irés après eux u Deu venra a gre. 

Ne vous voel mais garder, n'en voel estre encombré ; 

Bel enfant a en vos, assez avés belté 
2300 Et gent cors segnoril bien fait et bien molle : 

S'un robeor avoit en cest bos aresté, 

Tost vos aroit fait lait et vos mesaasmé, 

Nient por le vostre preu, mais por sa volenté ; 

N'en voel estre en cremor ne en malvais pensé. 
2305 Aies a une vile u il ait pain et ble, 

Serves a une dame tant qu'ele de son gre 

Vos doinse por service et loier et bonté. 

Gardés vos de folor, gardés vo caasté, 

Cremés Deu et amés, de bien ares plenté." 
2310 Et la pucele a tôt oï et escouté, 

Ne s'en pot pas tenir, durement a ploré : 

" Sire, que dites vos, por Deu de majesté ? 

Qui m'avra si le pain sans dangier apresté 

Comme vos le m'aviés, et sans besoing, doné ? 
2315 Nului ne conistrai quant tant arai erré ; 

S'uns hom m'a une nuit en son toit ostelé, 

El demain par matin m'ara tost congeé. 

Sire, retenés moi, por sainte carité." 

" Non ferai, voir, pucele, ne me vient pas a gre." 

2320 Dont prent .i. mantelet gros tisu, tôt usé, 
Celi a sor le cief et contreval jeté, 

Et un de ses pains d'orge li a desos bouté. 14* 

" Biele suer," dist Termites, " n'arés gaires aie, 
Quant qui que soit verres d'errer aceminé, 

2 3 2 5 Qui vos avoiera tant que ares trové 
Recet u bore u vile, castel u fremeté 
La u vos vaurés traire senpres a la vespré." 
T 'ERMITES lait sa fille ens el cemin plorant, 
*-* Si en revient ariere. Celé va regardant ; 

2330 Quant nel puet mais veïr, si va ses poins tordant. 
Assise s'est .i. poi, a tant es vos errant 
.1. boskellon qui maine sa laigne a .i. jumant. 
" Damoisele," dist il, " vos menés dol molt grant, 
Qu'avés vos a plorer ? qui vos va destraignant? " 

2 335 " Sire," dist la pucele, " ja mais en mon vivant 
N'arai jo si boin père com je vois hui perdant ; 
Ci el bos m'a laisie, ens s'en rêva muçant." 
" Taisiés vos, bêle née, j'ai .i. petit enfant, 
Vos manrés avoec moi sel m'irés conportant ; 

2340 Venés ent avoec moi." Ele lieve en estant 
Si porsiut le bon home qui le va cariant ; 
En maison est venus a soleil esconsant. 
Evroïne, sa feme, li vient ester devant, 
En son braç li aporte son enfançon riant. 

2345 Cil rue le cauestre sor le col del jumant, 

L'enfant prent en ses mains sel baise en acolant. 
" Evroïne," dist il, " je vos amaint sergant 
Qui no fil nos ira au mains ci délitant." 
" Sire," dist Evroïne, " n'aies pas ço disans ; 

2350 II n'a en tôt cest siècle arme nule vivant 
Qui je creïsse mie a garder mon enfant. 
Mais une nuit u deus li soferrons ; a tant 
Voist querre sen esduit al Damedeu conmant" 
T L s'en vient en maison, sa laigne a descargie 

2355 Et sa beste traiant a le grèbe loïe, 

Et la dame Evroïne s'ostesse a herbregie, 

De sa viande l'a une nuit pastoïe ; 

El demain l'a au mius qu'ele pot conseille. 

"A .x. liues ci près siet m oit bien aaisie 
3360 Une vile u li rois Lotaires tient maisnie, 

Et si fait cascun jor molt grande départie ; 

Arme qui i venra n'en ira ja faillie, 

Qu'ele n'ait tant de pain qu'en sostenra sa vie. 

Por l'arme sa moillier qui del siècle est partie, 
2365 Bien a .vii. ans passés qu' isi fu establie 

L'aumosne a la roi cort, ne encor ne fait mie. 

La irés vos manoir, bêle suer, doce amie ; 14' 

En .ii. jors i venrés souavet ains conplie." 

La pucele respont et forment l'en mercie : 
2370 " Damedex le vos mire, bien m'avés consellie." 

Or s'en va la pucele, Dex li soit en aïe ; 

Bien a le jor aie .iij. liues et demie, 

En une vile en entre, d'ostel ne rova mie ; 

Enmi le vile estut comme feme esbahie, 
2375 Garde amont et aval et mile rien n'espie. 

La avoit une dame a son huis apoïe, 

La pucele vit simple et de biauté garnie, 

Et a li herbergier ses cuers li asouplie. 

A li parole et dist : " Dont estes vos, amie ? 
2380 Que porgardés vos ci ? avés vos conpaignie ? " 

Celé li respondi comme feme asouplie : 

" Dame, je sui del bos, si m'en sui départie ; 

Mes père ne me veh mais avoir en baillie, 

Si m'en sui ca venue, Dex me soit en aïe ; 
2385 Jo n'ai nient d'ostel, ne de pain une mie." 

" Bêle suer," dist la dame, " ne vos esmaiés mie, 

Hui mais remanrés ci, en ma herbergerie ; 

Vos ares bon consel, si jo puis, et m'aie, 

Que ne remanrés pas o moi desconsellie." 
2390 En maison sont alees, s'a celi aaisie 

Desci qu'a l'endemain, que li jors esclarcie ; 

Del soleil qui leva est li caure raïe. 

Les povres gens assanblent a la cort segnorie ; 

La seent et atendent tant c'aient recoillie 
2395 L'aumosne qui sera a cascun départie 

Por l'arme la roïne, que Dex ait en baillie. 

" Bêle suer," dist l'ostese, " bien est drois que vos die : 

Vos irés a la cort a la grant départie, 

Si avérés del pain por sostenir vo vie 
2400 .1. jor trestot entier desci que a conplie ; 

S' irés a la fontaine qui lavai cort série 

(N'est mie lonc de ci, n'i a c'une hucie), 

Se vos en aportés une boine buirie ; 

La voie est ça desos, ne puet estre cangie." 
2405 T ORS respont la pucele : " Dame, molt volentiers ; 

*—' Mais por ce que n'i faille, g'irai al pain premiers." 

Son mantel affubla qui molt estoit legiers. 

Qui de drap ert sans pel et si n'estoit pas ciers ; 

Vait s'ent laiens as autres si estut sor ses pies, 
2410 Se main trait et del pain li done l'aumosniers. 

Dont s'en va as fontaines, droit al cor des riviers 

Ki la sorgent et corent desous les oliviers, 14 e 

Por le bonté de l'eve dont bels est li graviers ; 

S'asist la la pucele en qui n'est nus dangiers, 
2415 De mangier la son pain li est pris desiriers. 

Ele le brise en l'eve, bons li est li moilliers ; 

Seciés ert en son sain, s'en ert grans li mestiers. 
I cisne ont aperciut celi son pain mangant ; 
Li un vienent al no et li autre a volant, 
2420 La pucele qui'st la revont reconnoissant. 

Ele n'en connoist nul fors tant oisel volant 

Li samble que ço sont, et paor en a grant. 

Il vienent entor li, ele lor va soufrant, 

Le pain en la fontaine prendent premièrement ; 
2425 Ele n'ose vers eux contrester de niant, 

Por ço qu'il ont noirs bes, Ions cols et grant carpant. 

Quant cius de la fontaine lor fait, tôt erranment 

Si vont querre de l'autre en son geron devant. 

Celé est tote esbahie qui son pain va perdant ; 
2430 Quant ele n'en a mie, arrière va plorant, 

A paines ot sa buire enplie al riu corant ; 

Li oisel li venoient lor bes a li frotant. 

En maison vient ariere, ne vait mie targant. 

T 'OSTES vit la pucele durement esploree. 
2 435 *"* " Comment est," dist a li, " pucele bêle née ? 

Ki vos fist nule rien ? dites moi vo pensée." 

Ce respont la pucele : " Molt m'ont espoentee 

Li oisel del vivier, qui a une volée 

Me corurent tôt sus quant jo fui avalée 
2440 Aval vers la fontaine por prendre une potée ; 

Moi sambloit que deùsce tote estre dévorée ; 

Mon pain que j 'eue jeté aval en la ramee 

M'eurent il ains mangié que fuisce regardée, 

Et quant il lor fali, aine n'i ot demoree, 
2445 Le pièce que jo tinc es mains m'ont il hapee, 

Et puis en mon escorç trestote la miee ; 

Hui mais morrai de fain, n'en ai mie servee. 

/"MLLE ce dist li ostes: " Molt me puis mervellier 

^■^ Que li cisne le roi vos vaurent aprochier ; 
2450 Feristes ent vos nul ? on n'en ose .i. toucier ; 

Li rois en vaut ocire son neveu avantièr, 

Por çou que il i traist une fois d'arc manier." 

" Onques n'en touçai nul, dame, par S. Rider." 

" Vos fesistes bien, fille, car a grant destorbier 
2455 Vos tornast, que li rois vos fesist escillier ; 

De mon pain vos donrai hui mais assez mangier, 

Demain en irés querre de l'autre al aumosnier. i4 d 

Et se je le voi ci aler ne cevalchier, 

Je vos ferai li plait que mellor recovrier 
2460 En ares vos par moi, car en bien l'ai molt cier. 

A tant cil passe la, si va esbanoier. 

L'ostesse Papela : " Ça venés, Herquegier ; 

Ves ci une pucele dont je vos voel proier 

Que vos bien li faciès, car ele en a mestier ; 
2465 Grant aumosne ferait quel poroit consellier." 

" Dont estes vos, pucele, nel me devés noier ? " 

" Sire," dist la pucele, "je vinc del bos l'autr'ier. 

Ça m'envoia mes père, ne me vaut plus aidier, 

Jo m'en sui ça venue a le cort roi Lotier 
2470 Por avoir de Paumosne, jo en ai. grant mestier." 

" Bêle," dist li vallés, " se vos m'aviiés chier, 

A le fois vos donroie de pain plus grant quartier ; 

Levés haut vo visage, on ne doit pas bronchier." 

Prist le par le menton, se li a fait haucier : 
2 475 " Qu'est çou, ma douce amie, que voi la roujoier ? 

Moi sanble que ço soit de laiton u d'or mier." 

" Sire, ce est m'ensegne ; qu'en avés a plaidier? 
Jo la portai al naistre, del ventre a la moillier 
Qui .ix. mois me porta ; quant vint al travellier, 
2480 Si fumes .viL enfant, d'un ventre parçonier, 

Dont cascuns ot ensegne ausi faite d'or mier. 
Morte en fu nostre mère, Dex qui nos puet aidier 

Et en arme et en cors puist s'ame consellier ; 
Jo qui sui sans consel ne me voelle obiiier." 
2485 " Rele," dist li vallés, " n'aies soing d'esmaier, 

Se vos volés bien faire et soufrir mon dangier, 
Je me vaurai pener de vo bien avancier." 
I senescals s'en va, ne velt plus demorer, 
Tôt le jor et la nuit ne fina de penser 
2490 Qu'il velt a la pucele priveement parler ; 

Engien li estuet faire, comment porra errer ? 

Il les laira trestos en la cort auner ; 

Al cor u la pucele estoit alee ester, 

Ne velt pas celé part conmencier a doner, 
2495 Car il vaura a li sa donee finer. 

Il cerke tôt les rens, haste soi del doner; 

Quant vint a la pucele, son don li fait doubler, 

Del pain li donc assez plus qu'ele n'ost rover. 

D'illuec s'en est tornee la pucele al vis cler ; 
2500 As fontaines s'en va por de l'eve aporter, 

Et si désire molt les oisiaus esgarder. 

Al riu siet et son pain conmence ens a jeter ; 15" 

Li oisel qui près ierent ne vaurent demorer, 

Li un vienent a no et li autre a voler. 
2505 La pucele nés vaut de rien espaventer ; 

Il manguent le pain la u voient floter, 

Celé lor suefre tôt ne nés velt destorber. 

Li senescals le roi, qui nel velt oblier 

Et grant desirier a qu'il voelle a li parler, 
2510 Sa despense conmande .i. serjant a garder. 

De lonc vient, car il velt son afaire mirer ; 

Voit entor la pucele les oisials pasturer. 

Ki li desist ancois, nel vausist creanter 

Que si priveement osascent abiter 
2515 Li oisel entor li, qui s'en soelent voler 

Quant nus hom les soloit veïr ne esgarder. 

Li senescals conmence le petit pas aler, 

Ains celé n'en sot mot, sel vit les li ester 

Et li cisne conmencent tôt vers lui a sifler. 
2520 Après celi s'asist si le vaut acoler, 

Et celé Paparole corn ja oïr pores : 

" Ahi ! bels sire, en vos a si bel baceler, 

Quel desirier avés de povre cose amer, 

Quant vos en tant maint liu poés trover vo per ?" 
2525 Uns des cisnes s'eslieve, del giu le va haster, 

Que parmi le visage li fait l'ele cingler. 

Cil jeté après la main, por ariere bouter ; 

Li autres par deseure l'est venus assener, 

Si le fiert en la teste, le capel fist voler. 
2 53° Li tiers le vait gaitant, por bien son colp jeter ; 

Tôt .vi. li vont assez grant entente livrer. 

Tart li est qu'il se puist d'illueques desevrer; 

Son cief de son mantel prent a envoleper, 

Si s'en fuit quanque pié l'en porent ains porter. 
2535 Li oisel se sont mis ariere a retorner ; 

A la pucele vont et joïr et froter, 

Por çou qu'il l'ont tensee del cointe baceler 

Qui la estoit venus a li por desreer. 

De la fontaine prent plain pot por aporter 
2540 A l'ostesse qui l'a fait .ij. nuis osteler. 

I senescals s'en est a cort venus fuiant, 
Encor quidoit il bien que li oisel volant 

Jusques a sa despense le veniscent caçant ; 

Assis s'est et li sans li revint en séant. 
2545 " Por les sains Deu !" dist il, " comme vois esmaiant 

Por .iij. oisels u .iiij., se jes vi la volant ; 

Et por çou si me vient a mervelle si grant, i5 b 

Conques tel oisel eurent sens et memore tant. 

Jo quit que mal espir vinrent en els entrant." 
2550 Sus lieve si s'en va ens el palais plus grant 

A son segnor parler, sel troeve la séant 

Sor une keute painte de paile escarhnant. 

Dormi avoit .i. poi, ses dois aloit frotant. 

" Que çou est, senescal? quel cose aies querant?" 
2 555 " Sire, par les sains Deu, molt me vois mervellant 

D'une cose qui est hui cest jor avenant. 

En cest vostre castel a .i. molt bel enfant, 

Molt bêle mescinete, jovenete et croissant ; 

A vostre aumosne vient, son pain querre et rovant. 
2560 .1. mantelet afuble, son cief en va covrant ; 

Une caaine d'or a entor le col grant 

Et si fu née atot, ço me va racontant ; 

Al pain vient, ele en ot .i. bel don avenant ; 

Un pot prist s'en ala al fontenel corant 
2565 U vostre .vi. oisel sont el vivier noant. 

Jo le sivi après por veîr son sanblant. 

Car j'euc a li parlé ançois le jor devant. 

Al fontenel seoit, la le trovai brisant 

Son pain en la fontaine, et li .vi. oisel blanc 
2570 Venoient entor li tôt .vi. son pain mangant. 

En ses mains le prendoient, en son escorc devant, 

Ausi con les eiist norris priveemant. 

Jo m'asis la après tôt porpenseemant 

Por acointier a li, por veoir son talant. 
2575 L'uns des oisials me vint de Pelé el front cinglant. 

Que tôt li oel me furent d'angoisse estincelant ; 

Et li autre s'eslieve sor moi en l'air volant, 

Si me feri de Pelé que il enmi le camp 

M'abati mon capel que j'euc el cief séant; 
2580 Et li autre s'eslievent par ausi fait talant. 

Jo sali sus tos liés qu'en peuc venir fuiant; 

Jo cremi que aucuns esperis malfaisant 

I eiist li deables envoiet la bâtant ; 

Encor criem que n'i soient mis par encan tement." 
2585 " Senescals," dist li rois, " mervelles vas contant ; 

Mes cisnes lai tos cois, ne les va quivriant ; 

Mais a la mescinete me feras connissant 

Le matinet a Pore de Paumosne donant. 

Por çou que de son pain ait aucun remanant, 
2590 Jo woel, quant tel verras, que tu l'en dones tant 

Que ele en puist doner auques a son talant 

As cisnes, s'ele vait demain al riu corant. 15 e 

Por çou vaurai savoir se me vas voir disant." 

Dist li senescals : " Sire, tôt au vostre conmant 
2 595 Vos me verés demain al doner esgardant ; 

Et tant vos di jo bien, por estre apercevant : 

La u vos me verres del doner arestant, 

Que jo métrai .iii. pains en son escorç devant, 
C'ert celé que jo di, celi aies sivant." 

2600 " Bien as dit, senescal, et jo plus ne demant." 

T I jors vient, la nuis passe, l'endemain est venus. 

■*"*' D'une corte reube est rois Lotaires vestus ; 

Aies est oïr messe, et o lui de ses drus ; 

Après messe si est del mostier descendus. 
2605 " Senescal," dist li rois, " que iés tu devenus ? 

Ces povres gens t'atendent, en nen feras tu plus ?" 

" Sire," dist li vallés, " se mes pains ert fendus 

Et j'estoie en la place ques eiisce veiis, 

Ja avroient del pain, que ja n'i fauroit nus ; 
2610 Et s'atendoie aïe .i. vallet qui'st la jus." 

" Vels tu que jo t'aie ? je sui fors et membrus." 

" Oje, sire, enon Deu, que bien soies venus, 

Car que plus i ferés, tant i perderés plus. 

" Gardés dont," dist li rois, " ne soit hui mais fendus 
2615 N'esquartelés nus pains, tos entirs soit rendus. 

Tant ara la soie ame, ce quit, mellor salus 

Devant Deu et ses sains en paradis la sus, 

Por qui li pains sera donés et espandus. 

F I senescals a fait pain aporter assez, 
2620 •*-"* Car li rois est venus del doner aprestés ; 

Il n'est del départir nient acostumés : 

Por ço que venus est, de tant est enmiudrés 

Li dons, quant pains entirs est a cascun donés. 

Neporquant je vos di, bien a .vii. ans passés 
2625 Qu'il conmence a doner, encor ne fu lassez. 

Tant a doné li rois que avant est aies ; 

Ausi com a une autre li est uns pains donés. 

Et li senescals dist : " Damoisele, tenés ; " 

Si l'en done encor .i. ; li rois s'est regardés, 
3630 Si s'est aperceus et si s'est porpensés 

Que ce est celé dont il queroit les vertes. 

Or vausist il ja estre del doner escapés, 

Et celé vausist estre a l'eve vers les près, 

Por veoir les oisials que tant a enamés. 
2635 La est a tôt .i. pot ses oires aprestés, 

Por aporter de l'eve dont sa dame ait assés. 

Assise s'est au riu, es les vos avolés, ijd 

Tos les cisnes ensanble, qui li vont de tos les 

Por avoir de cel pain qui la ert aportés. 

2640 Ele en fraint et si brise, si lor en done assés. 
Ez vos le roi quil siut de lonc, tos aprestés, 
Tos seus et sans conpaigne, d'une cape afublés, 
Ausi corn se il fust serjans a cort mandés. 
Vint la s'i s'est assis desore al destre les, 

2645 Et celé s'esmervelle, et dist : " Ci que querés ? 
Sire, frans damoisials, quels est or vos pensés ? 
1er en i vint uns autres, mais il fu si menés 
N'i venra mais, ço quit, si ert li mois passés, 
Car li oisel le roi que vos ici veés 

2650 Le hurterent si fort des ciés de lor eles, 
Que il en fu tos liés quant il fu escapés : 
Ausi feront il vos, se auques i seés." 
" Bêle suer," dist li rois, " avés vos encantés 
Les oisials qu'a vo main avés fait si privés ? 

2655 Vos lor brisiés le pain, il le prendent de grès ; 
Or m'en donés .i. poi, esprover m'i verres 
S'il vers moi esteroient ausi de volentés. 
Donés m'ent, bêle suer, le foi que me devés ; 
Quant jo iere al aumosne, assés en avérés." 

2660 T I rois a pris le pain, les oisiaus en puira, 
-*— ' Bien les a gréés tant que mie endura ; 
Nequedent en son cuer de ço s'esmervella 
Que il sont si privé ; aine mais nés asaia. 
Poise li que sovent n'i estoit venus la. 

2665 Li sens que il avoient si les aprevisa 

La u truevent amor que nul barat n'i a. 
Après tôt çou li rois vers li se retorna : 
" Pucele," dist li rois, " qui vos envoia ça ? 
De quel païs venistes et qui vos amena ? 

2670 Et qu'est çou a vo col que voi roujoier la ?" 
La pucele l'esgarde et respondu li a : 
" Mes père qui el bos a mes molt grant, pieç'a 
Nos .vii. enfans garda tant que .vii. ans passa. 
La nuit .i. pèlerin qui la vint herbrega, 

2675 Vit mes frères ensanble et molt les esgarda, 
Et les caaines d'or molt longement visa 
Que cascuns ot al col, que al naistre aporta. 
Malade se fist molt, aine la nuit ne manga, 
Esgarde que ma dame les .vi. enfans couça, 

2680 En .i. lit et d'un drap tos les acouveta. 

On me couca aillons ; garde ne s'en dona. 

El demain par matin quant .i. poi esclaira i6 a 

Et mi frère dormirent, onques nus n'en vella, 

Coiement leva sus, les loiens d'or enbla. 
2685 Ne sai por quel engien, mais molt cos les colpa. 

Puis se mist a la voie, moi sanble qu'en ala ; 

Ala s'ent ne sai u, ne sai quel part torna. 

Mi frère s'esvellierent et jetent ça et la 

Lor bras, que blance plume tos les acoveta. 
2690 II se levèrent sus, li premiers s'en vola, 

Et tôt li autre après, nesun reniés n'en a. 

Adonques vint mes père, que del pain m'aporta 

Por els doner mangier, mais nul n'en i trova ; 

Puis les quist sus et jus assez et ça et la. 
2695 ' Fille, u sont li enfant ?' mes père demanda ; 

Et jo li respondi que cascuns enpluma 

Trestos de blances plumes et puis si s'en vola. 

Quant cascuns fu la fors, ne sai u il ala., 

Et bien .i. an après, petit plus demora, 
2700 Si me prist par le main, et del pain me querka ; 

A .i. quaré sentier me mist s'i me laissa. 

Tant fis puis que jo vinc a cel bel castel la, 

S'ai vescu de l'auinosne le roi c'on nie dona." 

" Pucele," dist li rois, " el col qui vos loia 
2705 La caaine de l'or que rogoier voi la ? " 

" Del ventre la portai u Nature l'ovra 

Et Damedex avant, qui tôt puet et pora ; 

Çou me dist que c'ert voirs cil qui ci m'envoia." 

" pUCELE," dist li rois, " mervelle m'as conté ; 
2710 ■*■ Poroit ço estre voirs ? dis me tu vérité ?" 

"Oïl, voir," respont celé, "ensi m'est aconté." 

" Pucele," dist li rois, " venés a seiirté 

A l'aumosne le roi ; volentiers et de gre 

En averois vos tant qu il seront rasasé, 
2715 Li cisne del vivier, ja n'en aiez durté ; 

Et vos meïsme avoec jusc'al jor apresté." 

" Sire, Dex le vos mire, li rois de majesté, 

Et le roi autresi qui par sa grant bonté 

A establi l'aumosne de son droit ireté, 
2720 Por l'ame sa moillier, dont il a salveté 

Mete l'arme en son ciel, en paradis régné. 

"D OIS Lotaires s'en part et si va molt pensant 

■*• *■ De çou que la pucele li ala gehissant, 

Qu'en la maison l'ermite estoient .vii. enfant, 
2725 Et cascuns ot el col caaine d'or luisant 

Que del ventre aporterent la lor mère al naisant, 

Et les .vi. en perdirent par laron souduiant. i6 b 

" Quels sisnes puet ço estre ? molt m'en vois mervellant ; 

Aucun sisne roial va li ors demostrant. 
2730 Mainte fois ai eu molt mon cuer mervellant 

Des dis que j'oï dire Eliox le saçant, 

Que la première nuit en nostre lit gisant 

Que me deliteroie avoec li carnelmant, 

De nostre engenrement istroient .vii. enfant 
2735 Dont cascuns aroit sisne d'or a son col pendant ; 

Et tôt d'une litière seraient li enfant 

Et lignie en iroit desci en Oriant. 

De tôt icest afaire ne voi ne tant ne quant, 

Et ma mère me dist et si me fist saçant 
2740 Que ele avoit eu jo ne sai quel serpant 

Qui l'ot envenimée, laisa le mort gisant ; 

Li serpens s'en ala lasus en l'air volant. 

U ma mère u ma feme, li quels que soit, me mant ; 

J'en sarai la verte, que qu'ele voist targant." 
2745 Tôt issi com il ert, ardans de maltalant, 

Est montés el palais, n'en dist n'en fait sanblant 

Que il soit irascus de rien ne tant ne quant. 

Puis entre en une canbre s'i a veû pendant 

Une espee dont sont li cotel bien trençant. 
2750 II l'en porte avoec lui sos son mantel covrant, 

Venus est a sa mère, si le trova séant 

En sa canbre en .i. lit tote sole couçant 

Ele le voit venir si li dist en riant : 

" Bels fils, dont venés vos, et qu'aies vos querant ?" 
2755 " Mère," ço dist li rois, " molt ai le cuer dolant, 

Quant de ma ciere amie me va resovenant 

Que j'ai sans nul confort perdu sifaitement ; 

Ne jo ne puis savoir s'ele porta enfant 

(Le ventre vi jo gros, si le vi Soslevant), 
2760 Ne de sa mort ne sai com li fu convenant. 

Dites m'ent la verte, si com jel vos conmant, 

Car jo le voel savoir, ne m'en celés niant." 

" Bels fils," ço dist la mère, "el porta .i. serpant 

Qui toute l'entosça d'un envenimement. 
2765 Morir estut la bêle dont ai le cuer pesant." 

" Non, mère," dist li rois, " vos dires autrement ; 

Molt m'avés or mené par lonc fabloiement, 

Mais par le foi que doi a Damedeu le grant 

Le cief vos couperai de m'espee trençant 
2770 (Si l'a sacie fors forbie et flanboiant), 

S'autre cose ne dites ; ja n'en ares garant" 

La dame est esfreee, si jeta .i. cri grant : 16 e 

" Bels fiux, jo te portai et norri alaitant, 

Garde toi que deables ne te voist engignant ; 
2775 Honerer dois ta mère, ce troeve l'en lisant ; 

Vautres li faisoit cose qui li alast nuisant, 

Se li devroies tu aidier tôt erranmant." 

" Mère," ce dist li rois, " la verte vos demant, 

De la mort Elioxe me soies voir disant ; 
2780 Se nel dites molt tost, ja sarés com trençant 

Sont li cotel de fer que tieng ci en presant :" 

Dont aesme son coup por li bouter avant 

""DELS fiux," ço dist la mère, " vels tu me vergonder, 
*-^ Qui ta mère vels ci ne sacier ne bouter ? 
2785 Mon pecié te dirai, sel me dois pardoner." 

" Dites, mère, del tôt vos voel quite clamer, 

Par si que ne doies ne mentir ne fauser ; 

La mençoigne pores durement conperer, 

Et se vos dites voir, ce vos puet délivrer, 
2790 Ne ja en nule rien ne m'orés reprover." 

" Fiux, entent, puis que jo m'os si asseûrer. 

Tu oras ma confiese, por Deu or del celer : 

Te feme ot .vii. enfans, ce me vinrent conter 

Les dames qui la furent ; quant el dut délivrer 
2795 On laisça les enfans a la terre witrer, 

S'entendi on a li quant el dut délivrer. 

L'endemain quant oï des .vii. enfans parler, 

Ses rovai coiement en la forest porter 

U les truist salvegine por els tos devourer. 
2800 La les envoiai tos, plus ne vos sai conter, 

Car nés osoie mie ici près essorber ; 

Et de çou vos voel jo, bels fils, pardon rover." 

" Mère, encor vos voel jo autre rien demander : 

" TV/T ^RE," ce °^ st '' ro ' s > " j° vos a ' pardoné, 
2805 ■*■* A Mais encor i remaint assez de la verte, 

Que tôt li .vii.^ enfant furent encaainé 

Al naistre entor lor col de fin or esmeré : 

Ces caaines déniant, si en faites mon gre." 

" Bels fils," ço dist la mère, " por sainte carité, 
2810 Jo nés vi ne nés tinc, ainques n'i fu gardé 

De moi ne de ma part, voir t'en ai dit, par De." 

Et li rois li respont : " U ja ert conperé, 

U ja me les rendrés !" — " Fiux, or m'est ramenbré 

Que tu envoias querre l'atrean par ton régné 
2815 A tes provos ta rente, que il, a jor nonié, 

Le t'eiiscent trestot devant toi aporté ; 

Si trova mes serjans par qui ço fu mandé i6 d 

.VII. enfans en I'ostel u on l'ot ostelé, 

S'avoient .vii. caaines entor lor col noé, 
2820 D'un sanblant, d'un afaire, et tôt .vii. d'un aé ; 

En un vaissel mangoient çou c'on lor ot doné. 

Quant il vint, sel me dist çou qu'il avoit trové, 

Jo li priai, si cier qu'il avoit m'amisté, 

K'il ne finast ja mais sel m'eiist aporté 
2825 Trestot l'or des caaines que il avoit miré. 

Il s'en râla ariere, tant a quis et pené 

Que çou que li rovai m*a porquis et doné : 

.VI. en eue des loiens, .h. en ai jo osté. 

Menbre vos que vos vi si fort maltalenté, 
2830 Quant près vostre neveu, par maie volenté, 

Jetastes vo nef d'or a .i. piler molle 

Par issi grant aïr qu'ele ot le pié quassé ? 

De l'or qui devant fu et d'autre c'ai sevré 

Et d'un des .vi. loiens ai le pié restoré. 
2835 Or en te mainent .v., la sont tôt apresté, 

Et vos les ares ja volentiers et de gre, 

Par si que maltalent m'aies tôt pardoné." 

La dame lieve sus, si li a aporté ; 

Et il les a reciut, ses a molt regardé 
2840 Et en sa cambre mis et repus et salve. 

|R set auques li rois de çou qu'il a enquis, 
Car sa mère meïsme l'en a assés apris : 

S'une autre eùst çou fait, ses cors en fust honis, 

Mais por çou qu'est sa mère, ne l'en sera ja pis. 
2845 De çou que il a dit molt en remaint pensis ; 

Dusc'al demain atent, que jors fu esclarcis, 

Et tant que l'aumosne est, et li pains, départis, 

Un mantel cort affuble, s'est a la voie mis ; 

Ses caaines en porte, et si a .ii. pains pris 
2850 Por doner as oisiaus qui des gens sont eskis. 

Il va si contr'atent la pucele au cler vis, 

Par li les quide plus avoir amanevis ; 

Mais ne sens ne mémoire n'est mie en els faillis, 

Ains ont bien retenu le sens d'ome et apris 
2855 Q ue c'est lor suer que la avoit venu tans dis. 

Nature et Destinée i ont lor contredis ; 

Nature velt que hom si soit de sens garnis, 

Et Destinée dist le merc qu'ele i a mis, 

Et dist que de son droit sera a li sougis ; 
2860 Ne velt por nule rien soit fausé ne faillis. 

Nature dist partot doit bien estre hom servis ; 

S'en aporta l'ensegne dont fu parlé, col pris. 17* 

A çou s'embat Fortune, si escoute ces dis ; 

Dist que .ii. adversaires fera molt tost amis. 
2865 Ele amaine celui qui de l'or ert baillis 

Que lor ot Destinée tôt entor le col mis. 

La pucele vient la, si siet as fontenis ; 

Li oisel s'aperçoivent si sont venus tôt sis. 

Celé froisse le pain, si fu bien recoillis 
2870 Des oisiaus, car cascuns fu ja de pain norris. 

Es vos le roi qui vient, tôt soëf s'est assis 

Les la pucele a destre, et dist li, ço m'est vis : 

" Damoisele," fait il, "il m'est molt bien avis, 

Que les oisiaus avés en mainburnie mis, 
2875 De vostre pain avront, quels que soit, blans u bis." 

" Sire," dist la pucele, et si leva le vis, 

" Cascuns va volentiers la u il a apris, 

Et la meïsmement u ses pains li est quis. 

Puis la première fois n'i fu fais contredis, 
2880 Car jo ai cascun jor de mon pain que j'ai quis 

A ces oisiaus doner brisiés es fontenis, 

Et cascuns a esté del prendre volentis." 

"TDUCELE," dist li rois, " et se jo lor puiroie, 
Venoient il a moi ? volentiers lor donroie ; 

2885 Se vos le me lqiés, ja droit l'asaieroie, 

Un pain que jo tieng ci devant els froieroie. 
A tant trait fors le pain et devant els le froie. 
Quant il virent le pain, cascuns après coloie, 
Vienent et si le prendent, nus d'els ne s'en effroie. 

2890 Entrues qu'il gardent jus il met main a coroie, 
Sace une des caaines et .i. des oisiaus loie ; 
Adont le sace a lui, si le tire et avoie 
Tant que fors des fontaines l'a mis a droite voie. 
Cil ne s'eslonge mie ne ne fuit ne desroie. 

2895 II s'esqeut, et sa plume qui plus que nois blançoie 
Est devenus blans dras, que onques n'i ot roie, 
Dont il remaint vestus ; et puis, que vos diroie ? 
Il est devenus hom et Ii rois s'en effroie ; 
Vers sa seror regarde, dont li cuers li tenroie, 

2900 Et dist : " Damoisials sire, certes encor vauroie 
Que fesissiés ausi celui qui la coloie." 
Li rois li jeté el col le loien si le loie, 
Sel sace fors de l'eve, et cil point ne desroie, 
Ains s'en vient volentiers et s'en a molt grant joie ; 

2905 Et Nature li cange erranment sa monoie : 

D'un oisel fait .i. home, et le roi point n'anoie i7 b 

Sa plume et vesteûre qui cuevre et aombroie 
Sa car, qui del grant halle et de l'aige noirçoie. 
T I rois se pot forment de tel rien mervellier, 

2910 ■*-* Quant li oisel se laisce en tant aprivoier 
C'on li puet la caaine en tor le col lacier, 
Et on le maine a terre sans tirer et sacier, 
Et Nature li vaut sifaitement aidier 
Qu'il reprent forme d'orne ; en lui a bon ovrier, 

2915 Ki par miracle fait la cose ensi cangier, 

1 j rois a pris la tierce caaine de l'or mier, 
Li tiers oisiaus se laise molt bien aplanoier, 
Et il li gete el col sans plus de Tatargier ; 
Ausi avint cestui com il fust au premier. 

2920 Que vos tenroie jo ici par fabloier ? 
.II. caaines a voit, celés velt enploier, 
Et cil li vinrent près por eus aparellier. 
Li doi en vinrent fors, vont s'ent a conpaignier 
As trois qui la estoient ; puis prendent a plaidier, 

2925 Et dient c'ont esté longes peneancier ; 

Dex lor a fait merci, sel doivent graciier. 
Encor en remaint uns noant par le rivier 
Qui volentiers venist ester al camp plenier. 
Il n'est qui li ajut, ne li a que puirier 

2930 Li rois ; ce poise lui, ci a grant destorbier, 
Quant li .v. en iront par terre esbanoier 
Et il remanra seus en l'aiguë del vivier. 

|R sont tôt .v. ensanble si sont entr'els parlant, 
L'uns en parla premiers qui se tint a saçant : 

2 935 " Longes avons esté, bels frère, peneant, 
Et Damedex nos a faite merci si grant 
Par le main cest preudome que veés ci séant ; 
Mercions Damedeu, le père tôt puissant 
Et cel preudome la, molt me sanble vaillant : 

2940 Mais nos ne lairons mie après nos remanant 
No seror, ains li ermes ci et aillors aidant. 
Avoec nos le menrons aventure querant, 
Bien sai que c'est no suer et bien est aparant, 
Bone ensegne en a ele, veable et connisçant ; 

2945 Ensanble nos norri l'ermite al poil ferrant. 
No frère que laisons en l'eve remanant, 
Nos ne li poons nient de rien estre aidant." 
Es vos a ces paroles vint li rois maintenant : 
" Que c'est, segnor?" dist il, "qu'aies vos démentant? 

2950 Encore i a tel cose dont ne savés niant. 

Entre vos savés bien et estes connissant 17 e 

Ke vos fustes .vi. frère, norri en .i. herbant ; 
S'avés une seror, pucele et avenant : 
En est ele çou la que vos veés séant ?" 

2955 " Oïl," respondent il, " par Deu omnipotant." 

" Enfant," ço dist li rois, "jo dirai mon sanblant: 
Ançois que jù eusce espousé loiaument 
Elioxe la bêle, a qui Deus soit garant, 
Me devina la bêle qu'estroient .vii. enfant 

2960 De li, et lor linages iroit en Oriant. 

Al naistre aroit cascuns .i. loien d'or luisant 
Entor le col laciet, c'est une ensegne grant. 
Li enfant furent né, ele remest morant, 
Et Dex en mete l'arme en l'ort S. Abrahant 

2965 C'a esté une cose dont j'ai esté dolant : 

Porté furent el bos, ne sai u; forvoiant 

Ont grant termine esté, .vii. an furent pa6ant, 

C'uns serjans lor embla a cisoire trençant 

Lor ensegnes qu'il orent entor le col pendant ; 
2970 A .vi. en aporta ma mère a sauf faisant ; 

Jel seuc, ses demandai, des .v. me fist créant, 

La siste ot aloee a une nef d'or grant ; 

Vos .v. en avés vos, n'en a plus aparant. 

Por çou wel jo prover, vos estes mi enfant, 
2975 Vos manrés avoêc moi, des rices fiés tenant, 

Car jo tieng cest roiame, si j'ai en mon conmant 

.VIL cités et .1. castels segnerilmant ; 

Si serés chevalier et mi ami aidant, 

Et jou marierai ma fille hautement, 
2980 Soit a roi u a prince u duc u amirant ; 

Si arai des nevels, s'ierent mi bien aidant. 

Cel oisel que la voi en cel rivier noant 

Ferai jo bien garder ; dusqu'a .xxx. serjant 

Le garderont la nuit et le jor autretant." 
2985 T I rois prent le vallet qui premerains parla, 

■*■"' En la face le baise, et puis si l'acola, 

Et lui et tos les autres tos uns a uns baisa ; 

Porvint a la pucele et conjoïe l'a. 

" Fille," dist la pucele, " benois soit qui vos a 
2990 Nourie jusqu'à hui ; ço qu'il ot vos dona ; 

U vos norri por Deu," (adont li rois plora), 

" Mais desore en avant saverés que pora 

Faire qui carnelment tos .vii. vos engenra. 

Dex ait merci de li qui es flans vos porta ; 
2995 Ele songa .i. songe qui voir senefia, 

Qu'ele avoit .vii. pumetes que en son lit muça; I7 d 

Les .vi. en embla on et les keues coupa, 

Les pûmes rua puer et les keues salva ; 

Vos caines sont les keues que on si bien garda, 
3000 Mais de vostre seror li 1ère forvoia : 

Repuse fu, espoir, u icil l'oublia. 

Assez conois celui qui si les vos coupa 

Et qui couper les fist, mais vos nel sarés ja. 

Venés ent avoec moi, car assez vos donra 
3005 Damedex qui nos tos a s'ymage forma. 

I rois s'en va ariere a gente conpaignie, 
Et li cisnes de l'aiguë forment après colie. 

Li rois vient el palais u sa conpaigne guie ; 

Li chevalier l'esgardent et tote sa maisnie. 
3010 Plantols parole a lui, car il de lui se fie : 

" Sire oncles, qui est ore celé bacelerie ? 

Bien sanblent trestot frère, qui c'autre cose en die." 

" Par Deu," ço dist li rois, "il sont de ma lignie, 

Si lor portés honor, si ferés cortoisie ; 
3015 Car il aront o moi çaiens tel segnorie 

Com ses eiist portés Elioxe m 'amie, 

Dont l'arme ait Damedex qui tôt bien saintefie. 

Ceste puciele ci, ele sera m'amie, 

Ele ara mon consel et ma force et m'aïe. 
3020 Je le marierai a prince de baillie, 

S'en arai des parens, s'enforcera m'aïe. 

Dont s'en entre en la canbre de marbre labastrie ; 

La a trové sa mère séant, si s'esbanie 

A une soie nièce de biauté raplenie. 
3025 "Dame," ce dist li rois, "en cure et en baillie 

Vos bail ceste pucele, que jo tieng a amie, 

Et jo woel qu'ele soit ausi de vos cierie." 

I vallet sont a cort a molt grant segnorage, 
Molt i a bels vallés, tôt sanblent d'un eage ; 
3030 II porsivent le roi quel part qu'il onques aille, 

Il se pruevent molt bien cascuns en vaselage. 

S'il parolent a gent, bien sanblent estre sage, 

Et s'il vont bohordant, il ne sont pas ombrage 

De ferir en quintaine ne de porter lor targe; 
3035 Et se il esquermiscent por lor esbanoiage, 

Por bien courir d'escu n'aront il ja damage, 

Ne por autrui grever ne feront il outrage; 

De doner ço qu'il tienent, de ço sont il molt large, 

Par tôt le païs va lor cris et lor barnage. 
3040 La vienent damoisel qui sont de grant parage, 

Il les retienent tos par lor demiselage, i8 a 

Quan c'onques en i vient et par terre et par nage ; 

Et si sont avoec eus tôt le tans en estage, 

Et passent le guaïn et le tans ivernage, 
3045 Desci qu'il sont venu a cel tans quaresmage 

K'erbe point par ces près et florisent boscage 
Por la douçor qui vient del printans al rivage. 
Rois Lotaires qui velt faire grant vaselage 
Cascun a conmandé selonc le sien eage 

3050 Qu'il soit esvertués et prenge bon corage; 
Il lor donra tos armes le semaine pasquage 
Et fera chevaliers por essaucier barnage, 
Ses tenra a sa cort tôt .i. an de maisnage 
Et donra fer et clau et avaine et fourage, 

3055 Dras et haubers et elmes, qu'il ne soient ombrage 
Quant tans ert qu'il devront mener lor vaselage. 
OEMEDI devant pasques a li rois conmandé 
**-* Que li .v. vallet aient lor conpaignons mandé ; 
Si comme por prendre armes il lor a aprestê. 

3060 Cascuns en est molt liés, grant joie en ont mené ; 
La roïne fait mètre .xxx. cuves el pre 
Et si serjant i sont qui l'aiguë ont a porté. 
Desor cascune cuve avoit tendu .i. tre 
Por çou que li bains fust a cascun plus privé. 

3065 Et qui onques s'i baigne la roïne a doné 

Cascun cemise et braies qui sont a or broudé, 
Et fremail a son col de fin or noielé ; 
Li braiel sont de soie enlaciet et jeté, 
Cascun coroie blance, pendant sorargenté 

3070 Et aumosniere ausi de paile et de cendé; 
Et en cascune avoit .vi. besans d'or letré 
Dont il feront aumosne, et Dex le prenge en gre ; 
Et avoec tôt içou n'i sont pas oublié 
Les coifes et les gans; a tant si a cessé. 

3075 T A dame a fait ses dons, li vallet sont joiant, 
-*— ' De Deu et de ses sains le vont tôt merciant. 
A tant es vos le roi, o lui maint bel serjant 
Ki aportent ces dras tant a lor cols pendant; 
Miux valoient li drap de S. Quentin le grant. 

3080 II i a maint samit, maint paile escarimant 

Et maint drap de halape, tissu a or luisant, 
Baudequins, siglatons, et maint drap aufriquant, 
Brunetes, escarlates, et rice vert de Gant; 
Et les pênes sont vaires et li sable sont grant, 

3085 Les ataces de soie valurent maint bezant. 

Tant a doné li rois que tôt sont revestant, i8 b 

Bien i sont revestu damoisel dusqu'a cent. 

Or vienent li lormier espérons aportant; 

Li rois en prent .v. paire, cels orent si enfant. 
3090 Li enfant ont les autres, cascuns en done avant. 

Cascuns ot .xx. vallés a son non atendant 

Que li rois revest tos, et il sont molt vaillant. 

Dont amainent cevals, li lorain vont sonant; 

Il n'i a chevalier n'ait palefroi ambiant. 
3095 Après done a cascun ceval norois corant 

Et .ij. roncis cascun, et .i. soumier portant 

Qui portera le fer qu'il donra maintenant 

Il a doné .v. brans de le forge galant; 

Li doi furent jadis le roi Octeviant, 
3100 La les orent pieç'a aportés Troîant, 

Quant Miles espousa Florence le vaillant; 

Se li dona Florence qui bien le vit aidant 

Et encontre Garfile fièrement conbatant; 

Et Miles dona l'autre a .i. sien connisçant. 
3105 Puis furent il emblé par Gautier le truant, 

Et cil en est fuïs de la fort païsant, 

S'en est venus au père le roi Lotaire errant; 

A celui le dona, et il en fist presant. 

Li rois les esgarda, bien les a a talant, 
3110 S'a Gautier done fief et fait rice et manant. 

Les autres trois avoit en son trésor gisant; 

II ot conquis .i. roi en Aufrique le grant 

Quant ala outre mer le sepucre querant, 

Que treii demandoit as pèlerins errant. 
31 15 II li coupa la teste, onques nen ot garant, 

Et l'espee aporta et .i. elme luisant. 

Illuec après conquist Caucase l'amirant 

Dont l'espee aporta et l'auberc jaserant. 

Et l'autre espee fu trovee el flun Jordant, 
3120 Aine ne pot estre blance, tant l'alast forbisant. 
Ces .v. espees a li rois cascun enfant 
Çainte au senestre les u bien seent li brant. 

Puis lor done colees dont tôt sont formoiant, 

Conques mais de perece n'ait en els tant ne quant. 
3125 Ausi font il as autres qu'a els sont atendant, 

Dont cascuns en a .xx. qui tôt sont bien aidant. 

Dont les maine li rois en son ostel puiant; 
La sont tôt el prael desos l'arbre ombroiant. 
La atraient le roi .v. tonials .xx. serjant, 

3130 Qui tôt estoient plain de bon fel flanboiant; 

Li rois en eslist .v. qui le maille ont plaisant, 18 e 

Cels dona ses .v. nus el non Jhesu le grant, 
Et cauces ploieïces, coifes qui ont pendant: 
Turcoises les apelent celé gent venisant. 

3135 Puis lor dona .v. elmes, qui tant sont flanboiant 
Tos li près en flanboie contre solel luisant; 
Li candélabre en sont d'or fin arrabiant, 
En cascun des nasials ot une gemme grant. 
Or ont li .v. lor armes, or donront il avant 

3140 Tant que cascuns ara son fer par avenant; 
.C. haubers ont donés .c. vallés .v. enfant, 
Et toute l'armeiire de fer apartenant 
A chevalier qui doit d'armes avoir garant. 
On lor aporte escus de painture aparant 

3145 Et tains et vermelliés, et sont bien connissant. 
Li vint ont .xx. escus qui tôt sont a argant, 
Mais c'un lioncel noir avoit paint en .i. cant; 
Çou sont les connisçances le vallet al noir brant. 
Et li autre .xx. ont les aigles d'or luisant, 

3150 Dont les canpaignes sont d'azur estincelant. 
Li autre avoient paint pucele carolant, 
Et la canpaigne estoit de sinople luisant. 
Li autre orent pisons de longes en pendant, 
Ki poi prisent l'escu; et deriere et devant 

3155 A une liste vert entor lui açaignant. 

Li autre orent .i. cisne bien fait et connisçant, 
La canpaigne fu d'or entor le cisne blanc 
Et si ot une liste de vigne verdoiant. 
Issi ont .v. devises li .v. frère aparant, 

3160 Escus et connissances, et trestot lor sivant. 
La roïne lor done par sa noblece grant 
.V. ensegnes batues a or arrabiant, 
Dont les langes bâtirent a la sele devant. 
Quant li .v. chevalier s'en vont es près poignant 

3165 On lor aporte lances de sap soëf planant. 

Il montent es cevals, escus as cols pendant, 
Bohorder l'uns vers l'autre vont ces lances brisant; 

Les esclices des lances vont contremont volant, 

Petit i a d'escus u il n'ait maint trou grant. 
3170 Tant a duré la feste que il se vont lasant, 

Tôt s'en revont ensanble li chevalier vaillant. 
|UANT furent descendu, al mostier vont orer, 
Devant l'image Deu vont lor coupes clamer; 

Uns capelains vint la por els vespres canter, 
3175 Volentiers les oïrent car il cantent molt cler. 

Après vespres alerent .i. petitet souper, i8 d 

Mais lues sont revenu al mostier S. Wimer; 

La vaurent toute nuit et vellier et ester, 

En estant ierent la desci qu'a Pajorner ; 
3180 Et quant la nuis se prist .i. poi a esconser 

Cascuns fait devant lui .i. grant cierge alumer. 

Le vie S. Morise lor conta uns jogler, 

Qui uns emperere ot conmandé a guier 

Une ost de chevaliers ses anemis grever. 
3185 Le nonbre vos sai bien et dire et deviser: 

C'ert une légions en coi on doit nonbrer 

.VI. milliers et .vi.c.lxvi., tous ber; 

Tant en ot li preudom desos lui a garder. 

Icil qui mal velt faire plus ne veh demorer, 
3190 Traist a l'empereor, sel prist a encuser 

Qu'il ierent crestiien, tant i savoit blasmer. 

L'emperere les a trestos fais decoler, 

Et les cors fait trestos ens el Rosne ruer; 

Tant i jetent de cors qu'il l'estuet soronder, 
3195 Par près et par canpaignes et par viles floter. 

Cil furent tôt martir por Damedeu amer, 

Et Dex lor puet molt bien el ciel gueredoner. 

Ceste cançons dura desci qu'a l'ajorner, 

Et il furent molt prest d'oïr et escouter; 
3*00 Au jor s'en sont aie .i. petit reposer. 

tierce se leva li rois par son dangier, 
Issus est de sa cambre, vint el palais plenier ; 

La estoient venu si .v. fil tôt premier, 

Bien ierent en lor siute près de .c. chevalier. 
3205 Lues qu'il virent le roi, ses veïssiés drecier! 

Li rois de plaine voie s'adreça al mostier; 

La vinrent avoec lui cil baceler legier. 

La fist on revestir le bon abé Renier ; 

El non del S. Espir, qui les puist conseiller, 

3210 A conmencié la messe et le devin mestier. 
Çou c'on offri l'abé valut maint bon denier, 
Onques n'i ot celui n'ofrist bezant d'or mier, 
Que la mère le roi lor ot doné très ier. 
Après messe s'en vont sus el palais plenier; 

3215 On a cornée l'eve, assis sont au mangier. 

Les mes ne les savors ne vos puis acointier, 
Car il en i ot tant qui molt font a prisier. 
Li rois qui tant en fist, si bien aparellier — 
Forés li rendent bestes por sa cort essaucier, 

3220 Li airs li rent oisials c'on manga par dangier, 

Si li rendent poisons li aiguë et li vivier. 19* 

Or poés bien savoir, maint mes i ot plenier 

Et boires autresi, bien le puis fiancier; 

Bon vin, bones puisons lor orent grant mestier 

3225 II en i ot assés, ce vos voel acointier. 

Li jogleor i font grant noise et grant tenpier ; 
L'uns cante de Martin et l'autres d'Olivier, 
Li autres de Guion et li autre d'Ogier. 
De la color n'estuet des estrumens plaidier, 

3230 Tôt sans nule cançon si puet on delitier. 

On ne demoure plus, errant après mangier 
Montèrent es cevals por la feste avancier ; 
Les escus ont as cols, es mains lances d'osier. 
La veïst on ensegnes a cel vent balloier, 

3235 De totes pars s'amostrent et vienent chevalier. 
Cel al noir lioncel, es le vos tôt premier, 
Plains estoit de déduit por gens esbanoier; 
.XX. conpaignon le sivent ; trambler et formoier 
Font la terre sous eux, si font il grant tenpier. 

3240 Li autres as puceles ne se vaut atargier, 

Cil ne velt demorer plus longement arrier ; 
Il et si conpaignon ne vaurent detriier, 
Sor ces escus novials font lances peçoier. 
Cil as poissons revint qui s'i vaura aidier, 

3245 Sel veïssiés venir, lui vintisme, coitier ! 

Cil i vient si bruiant que il fait tos ploier 
Les rens de chevaliers u il se velt fichier; 
Il n'espargne nului de son escu percier 
Et de faire voler, a terre trebucier. 

3250 Or vient cil as aigliaus, nés pot on mesprisier, 

Bien se pueent mostrer comme bon chevalier ; 
Que que cil as poisons facent por eux proisier, 
Cist maintienent molt mius le camp por festoier. 
Il n'ont cure de querre ombre por ombroier, 

3255 Ains se fièrent es autres, les rens font claroier. 
Il li convint fuïr u caïr del destrier 
Qui il vont consivant, u l'arçon peçoier. 
Cil au cisne revient bruiant com aversier, 
Ausi com li ostoirs es anés de rivier 

3260 Quant il velt prendre proie et es oisials plongief ; 
Que que li autre facent, cist font tôt esmaier 
Cels qui voient venir a lor estor cargier. 
Cist voelent pris avoir de tôt le tornoier 
Et il l'euscent tost, quant la vint rois Lotier 

3265 Ki lor a conmandé de tôt en tôt laisier: 

Entrues que gius est bels le doit on acoisier. 
I rois jura son cief, mar i sera brisie 
Hui mais a bchorder ne lance ne demie; 
Par un garçon fu la la parole noncie. 

3270 II ciesent et descendent sor l'erbe qui verdie, 
Et li pluisor cevalcent vers lor herbregerie. 
Jogleor cantent sons et mainent lie vie ; 
Rices ostels tenoient tôt li fil Eloxie, 
Car or primes conmence venir lor segnorie, 

3275 Li los et la proece et la grans cortoisie. 
La novele est par tout et alee et oïe, 
Que rois Lotaires tient si grant cevalerie, 
Ne redoute voisin qui tant ait félonie, 
Que molt tost nel menace a molt poi d'aatie. 

3280 Li renons est si grans de bien, de boine vie, 
La novele est alee desci qu'en Aumarie, 
Très les pors de Wisant, desci qu'en Romenie, 
Et par toute Engleterre u a grant segnorie, 
Et par toutes les terres leu on aore et prie 

3285 Le glorious Segnor, le fil sainte Marie, 

Que par eux u est toute proëce resbaudie 
Et larghece autresi qui estoit endormie, 
Il soustienent tos cels qui lor ruevent aïe, 
Qui od els porsivir voelent cevalerie. 

3290 Tôt cel esté dura la feste plentoïe 

Et cascun jor croissoit de chevaliers maisnie. 

Maintes foies avés mainte novele oie 
De la coït roi Artu et de sa baronie; 
De Gavain son neveu et de sa conpaignie, 

3295 Et des autres barons dont la fable est bastie. 
Ce fu fable d'Artu u ço fu faerie, 
Mais ce fu vérités, nel mescreés vos mie, 
De ces .v. chevaliers et de lor conpaignie, 
De Lotaire lor père qui tant ot segnorie. 

3300 Li livre le nos content qui sont d'anciserie, 
Qu'a Nimaie est l'estoire en une glise antie 
Qui fu fondée el non celé sainte Marie 
Ki tel home porta que celui qui tôt crie 
Et tôt fist de nient, par sa grant segnorie. 

33°5 Rois Lotaires s'esforce, en son cuer pas n'oblie 
D'Elioxe la bêle la haute prophesie 
Ki dist que ses linages iroit vers paienie, 
Illueques regneroit par molt grant segnorie 
Et li pooirs de Deu li seroit en aïe. 

3310 Mais il ne set del quel isteroit la lignie 

Ki si s'espanderoit en Oriant partie, 19 e 

Car tôt .v. sont molt preu et de grant segnorie. 
'N jor ert rois Lotaires aies a sa capele, 
A orisons se mist por proier la pucele, 

3315 La gloriose Dame qui tant est piue et bêle, 
Qu'ele son fil proiast de fin cuer, la pucele, 
Que il li envoiast a savoir la novele 
Au quel de ses enfans quieroit celé meriele, 
Ki iroit outre mer sor le gent qui favele. 

3320 Molt en a Deu proiet et la Virgene pucele. 
Entrues qu'il li prioit et de bon cuer l'apele, 
Li vint une avisons qui molt fu bone et bêle, 
C'uns angeles li aporte et li dist la novele 
Que c'esteroit icil, seiist le sans favele, 

33 2 5 Qui li cisnes menroit traiant en sa nacele, 
Et si avra el col d'or fin la caainele. 
|R trespasse d'esté li saisons et li tans 
Et d'iver autresi, est tos passez li ans; 
Al tor de l'an revient et avriels et prinstans 

3330 Et li tans de Pascor, qui les gens fait joians ; 
Nés icil qui sont tristre font de joie sanblans. 
Li .v. fil roi Lotaire, des autres ne sai quans, 

Sont assamblé ensanble, s'ont fait uns parlemans 
Que cascuns ira querre, sans conpaigne de gans, 

3335 Aventure qui soit a cascun convenans. 

Dist cil al noir lion: "G'irai es desrubans 
De la noire montaigne, i verai ne sai quans 
Et tygres et lupars, dont Deus me soit garans. 
A .v. ans revenrai, se jo remaing vivans 

3340 Et prisons ne me tient, a mon père joians." 
Dist li vallés a l'aigle : " G'irai aventurer 
Es forés u on seut les cerubins colper, 
Et cèdres et ciprés en seut on amener ; 
La troverai, tostans que ce ne puet fauser, 

3345 Tele aventure u jou me porai esprover; 

Et Dex par son plaisir, qui tôt puet governer, 
Me laist par sa pitié en tel liu asener 
Dont jo puise le los et conquest raporter. 
A .vii. ans, se Deu plaist, m'en vaurai retrover, 

3350 Se prisons ne me tient dont jo puise escaper, 
U mors ne me soprent que ne puise eskiver." 
Et dist cil as puceles: "Jo ai oï parler, 
La terre d'Aminois molt l'ai oï loer ; 
La roïne est molt preus, bien set armes porter, 

3355 Courir de son escu et d'espee capler ; 

Ausi font ses puceles, bien l'ai oï conter: jgd 

Jes voel aler conquerre, por .x. ans demorer, 
Dusque j'aie esté la u jes puise trover ; 
La roïne amerai qui tant fait a amer." 

3360 Çou dist cius as poissons : " Jo voel aler par mer, 
Car m'ensegne le doit, jo nel voel remuer. 
As aïmans trairai, tant me vaurai grever, 
Ja çou ne remanra por .vii. ans demorer ; 
Savoir voel quel fin fait qui ne puet retomer: 

3365 De l'aïmant arai tant com porra porter 

La nés que jo menrai por moi a gouverner ; 
Sor la roce u Judas seut venir reposer, 
En celi vaurai jo par mon esfors monter." 
" Certes," dist cil au cisne, " ne sai le liu trover 

337° U g'irai, mais ne puis après vos demorer. 

Nos en irons tôt .v., Dex nos laist encontrer 
Tel cose u nos puisons los et pris conquester; 
Mais cil que nos laisons el vivier tant noer, 
Qui nostre germains est, il me fait molt penser ; 

3375 J e l'aine molt, ne le puis laisier seul demorer; 
Se j'en vois jel menrai, se puis engien trover ; 
Et no suer, la pucele, la gente o le vis cler, 
Remanra notre père, bien le porra garder; 
Et il li porvera a segnor et a per 

3380 Home qui bien le doive segnerilment garder." 
" Bien ait," dient il tôt, " qui t'aprist a parler." 
T I parlemens est fais et li consaus fenis, 
■*— ' D'illueques s'est cascuns a la coït revertis; 
Al roi vienent tôt .v., ains n'en fu uns eskis. 

3385 " Rois," ço dist cil au cisne, " or nos soies aidis ; 
Nos en volons aler, li consaus en est pris, 
Et par terre et par mer querre aventure et pris ; 
Cevals et fer nos done, escus et vers et bis, 
Selonc çou que cascuns a le fais entrepris ; 

339° Trois cevals en ta terre nos porvoi et eslis, 
Et .ii. nés dont avrai l'une a mon devis." 
"Voire, sire," respont cil au lioncel bis, 
"Jou voel ceval et fer, que soie amanevis." 
" Et jou," dist cil a l'aigle, " escut a or burnis ; 

3395 Mes fers et mes cevals, ce est tos mes delis." 
Cil as puceles dist qu'il en ira envis 
Sans fer et sans ceval: "J'en woel estre garnis." 
Et dist cil as poisons : " D'espiel qui soit burnis 
Et bien fort en anstes voel jo éstre garnis ; 

3400 Ne elmes ne haubers, cil ne m'ert pas degis, 

Ne l'escus as poisons, dont moi menbre tosdis, 20» 

Et une nef o moi, la estera mes lis." 

Dist cil au blanc oisel : " Autretels ert mes dis : 

Jo voel avoir calant, et escu blanc et bis, 

3405 U li blans oisiaus soit painturés et escris, 
Un espiel qui blans est painturés et forbis, 
Si voel une caïne qui soit d'or bien eslis; 
De lonc ait une toise, dont ert a mon devis." 
TL ont fait lor demande lor père a lor talent, 

3410 Ne li père n'otroie n'il n'escondist noient, 
Mais de çou que il ot a le cuer molt dolant; 
S'il o lui remansiscent, grant aseurement 
Eiist en eus tostans envers tant mainte gent. 
Dont a levé son cief, si parla hautement 

3415 " Enfant," dist il, " par Deu qui maint en Orient, 
Jo vos ai molt amés et ain molt voirement; 

Remanés avoec moi, et fiés et tenement 
Donrai cascuns de vos, ensi le vos créent, 
Et vos avrois assez proëce et hardement." 

3420 Et il li respondirent sans nul delaiement: 

"Çou que nos demandons nos donés bonement." 
Çou respont rois Lotaires : " Tôt al vostre talent 
Ares fer et cevals trestot seûrement, 
Mais durement me poise de vo département; 

3425 Mius vos amaise o moi ens en mon tenement. 
Ens la garde al Segnor qui vos fist de noient 
Soies vos conmandé tôt parmenablement." 
Armes, cevals et nés a cort terminement 
Lor a li rois porquis, si lor met en présent, 

3430 Et la caïne d'or que cil au cisne atent. 

A cel présent doner ot molt grant plorement; 
Li rois plore ses fils qu'il ama bonement, 
Li fil plorent lor père qui remaint seulement, 
Et li chevalier sont del desevrer dolent; 

3435 Ne quident mais trover qui lor doinst garniment 
Ne ceval ne hauberc ne nul affublement : 
.C. en caient pasmé el maistre mandement. 
Al relever qu'il font i ot dolousement, 
Regretent lor segnor qu'il aiment durement. 

3440 Cil as cevals s'en vont, mais c'est devinement: 
L'uns ne verra mais l'autre a plus proçainement, 
S'ierent passé .vii. an trestot plenierement. 
Cil as poisson a fait son aparellement, 
Son escu et son fer met, si nage erranment 

3445 Et a voile drecie sigle la mer et fent. 

/"ML as poissons se nage trestot a son talant, 
^ Or le conduise Dex qui jo trai a garant. 
Cil au blanc oisel a porveii son calant, 
Sel fist traire el vivier u il ot esté tant. 

5450 Lues qu'il vint el vivier, es le vos avolant 
Le cisne qu'il aloit a conpaignon querant; 
Des eles le conjot et del bec en frotant. 
Il li jeta el col le loien d'or luisant, 
Puis l'ataça au bort de la nef de devant. 

3455 *"i batials par desous avoit le fons trençant; 
Trait li cisnes, la nés va de legier sivant, 
Sifaitement andui vont l'uns l'autre aprendant. 

Il a mis en sa nef l'escut al oisel blanc, 
Et l'espee et l'espiel forbi, roit et trençant; 

3460 D'autre fer n'a il cure, n'en porte tant ne quant. 
Li cisnes va la nef a caïne traiant, 
Tant comme li viviers avoit le fil corant; 
S'entrent en l'Aliose, ce trovons nos lisant. 
C'est une molt grans eve, por .v. jors demorant, 

3465 K'il aloient par rive le ravor eskivant, 

Tant qu'en mer s'enbatirent, al grant flos retraiant. 
Or s'en vont il tôt .vi. aventure querant, 
Troi par terre et par bos les cevals cevalçant, 
Li doi en .ii. batials, et li sistes traiant. 

3470 Dex ! corn laisent lor père coreciet et dolant, 
Et meïsme lor suer en a .i. duel si grant, 
Quatre fois se pasma trestot en .i. tenant. 
Li père l'en relieve, sel ya reconfortant: 
" Taisiés vos, bêle fille, ja jor de mon vivant, 

3475 Certes, ne vos faurai, içou vos acreant." 
A itant retornerent ens el palais errant, 
.IIJ. jors demainent duel, al quart vont confortant. 
Et li chevalier oirent qui s'en vont cevalçant, 
Et cil nagent et siglent qui en mer vont nagant. 

3480 De cascun est estoire et matere molt grant; 
Des .iiij. ne dirons ore ne tant ne quant, 
Mais des .ij. vos irons un poi amentevant, 
Del cisne qui la nef vait a son col traiant, 
Et del jentil vallet dedens sa nef gisant. 

3485 Tant ont ja esploitié que par mer vont flotant, 
Bien près .lx. jors sont en mer demorant; 
Dont se traient el riu, c'est une eve molt grant, 
De coi la mers reçoit le flot et le corant. 
La s'en vont encontre eve le rive costoiant, 

3490 Venu sont vers Nimaie, une cité vaillant; 

Voient les tors reluire qui sont fait a cimant, 20 e 

Celé part s'adrecierent par le Jhesu conmant. 
Ce fu a Pentecoste, une feste joiant, 
Que l'emperere estoit a Nimaie le grant, 

3496 Et ierent avoec lui chevalier et serjant. 
Ci fine li naisence des .vi. frères a tant. 
Cil Damedex de glore qui forma Moïsant, 
Il gart et beneïe et doinst amendemant 
Celui qui ceste estoire a mis si en avant. 



